Хитой мусулмонлари: Шинжон қамоқ-мактаблари болаларни ота-онаси бағридан тортиб олмоқда « Ўзбекистон Халқ Ҳаракати\n06 July 2019 - 9:20\nХитой ғарбий Шинжон ҳудудида яшовчи мусулмон болаларни ўз оиласи, эътиқоди ва тилидан атайин маҳрум қилаётганини аниқлаган Би-би-си рухсати билан ўтказилган янги тадқиқот.\nБир вақтнинг ўзида юз минглаб катта ёшли инсонлар улкан жамлоқларда сақланмоқда, оқартув мактабларини қуриш бўйича кенг миқёсли кампания эса шиддат билан давом этмоқда.\nОмма учун очиқ ҳужжатлар ва жамлоқларда қолаётган инсонларнинг хорижга чиқиб кетган оила аъзолари билан интервьюларга асосланиб, Би-би-си минтақа болалари дуч келган ҳолат юзасидан энг сўнгги далилларни йиғишга муваффақ бўлди.\nТўпланган маълумотлардан аён бўлишича, бир шаҳарчанинг ўзида 400 дан ошиқ боланинг бир эмас, ҳатто, ҳар иккала ота-онаси ҳам қайта тарбияланув жамлоғи ёки қамоқхонага ташланган.\nДалиллар вояга етган шинжонликлар ўзлигини ўзгартириш уринишлари билан бир пайтда, болаларни ўз илдизларидан буткул юлиб олиш кампанияси кетаётганига ишора қилмоқда.\nБошқа кўплаб боғчалар сингари Хўтандаги мана бу болалар боғчасида қаттиқ хавфсизлик чоралари ўрнатилган\nХитой ҳукумати хорижлик журналистлар бир суткада 24 соат таъқиб этиладиган Шинжонда ўрнатган қаттиққўл назорат ва кузатув одамлардан шоҳидликлар тўплашга имкон бермайди. Бироқ Туркияда яшаётган шинжонликлар ортда мавжуд муҳит даҳшатини тасвирлаб бера олади.\nИстанбулда жойлашган бинонинг каттакон залида ўнлаб одамлар ўз ҳикояларини сўзлаб бериш учун навбатда турибдилар. Уларнинг аксарияти Шинжонда бедарак кетган фарзандлари суратини кўтариб олган.\n“Улар кимнинг қўлида қолганини билмайман”, дейди оналардан бири суратда тасвирланган уч нафар ёш қизалоғига ишора қилганча. “Улар билан алоқа узилган”.\nУч ўғли ва бир қизининг суратини қўлида тутиб турган бошқа она кўз ёшларини артиб, шундай дейди: “Уларни етимхонага олиб кетишганини эшитдим”.\n60 та турли интервьюда хавотирдан ғуссага ботган ота-оналар ва қариндошлар 100 дан зиёд боланинг Шинжонда қай тариқа ғойиб бўлганини тасвирлаб бердилар.\nУларнинг бари тил ва эътиқод жиҳатдан туркларга яқин бўлган Шинжондаги энг йирик мусулмон этник гуруҳ – уйғурлар бўлиб, аксарияти бу мамлакатга ўқиш, иш ёки қариндошини йўқлаш мақсадида келиб қолган. Бошқалари эса Хитойнинг туғруққа қўйган чеклови ёки ортиб бораётган диний таъқиблардан қочиб келган.\nЎтган уч йил давомида улар уйғурлар ва бошқа этник озчиликларнинг ҳибсга олина бошланиши ортидан Хитойга қайта олмаган.\nХитой расмийлари уйғурларнинг диний экстремизмга қарши кураш доирасида «касб-ҳунар ўргатиш марказлари»да қайта тарбияланаётганини иддао этади. Бироқ далиллар уйғурларнинг шунчаки ўз эътиқодига амал қилиши – намоз ўқиш ёки диний либосда юриш – ёки Туркия каби давлатлардаги одамлар билан гаплашгани туфайлигина ҳибсга олинаётганини кўрсатмоқда.\nШу сабабдан, Туркияда яшаётган уйғурлар ортга қайтса, уларнинг ҳибсга олиниш эҳтимоли анчайин юқори. Телефон алоқалари ҳам деярли узилган – хориждаги яқинлар билан суҳбатлашиш ҳам шинжонликлар учун ўта жиддий хатарга айланган.\nАёли ҳукумат томонидан ҳибсга олинган бир отанинг хавотир билдиришича, саккиз боласи, эндиликда, Хитой давлати қарамоғига ўтган бўлиши мумкин.\n“Ўйлашимча, уларни болалар таълим жамлоқларига олиб кетишган,” дейди у.\nБи-би-си ташаббуси билан ўтказилган янги тадқиқот бу болалар ва қолган кўп минглаб одамларнинг ҳозирги тақдирига ойдинлик киритди.\nГерманиялик тадқиқотчи Адриан Зенц Шинжон мусулмонларининг оммавий ҳибсга олиниши кўламини фош этгани ортидан танилган.\nОмма учун очиқ расмий ҳужжатларга асосланиб, у томонидан тайёрланган ҳисобот Шинжонда қайта тарбиялов мактабларининг қандайин мислсиз даражада кенгаяётганини тасаввур этишга имкон беради.\nМактаблар ҳудуди кенгайтирилган, янги ётоқхоналар қурилган ва уларнинг сиғими кескин оширилган. Муҳими, Хитой ҳукумати катта ёшли шинжонликлар учун янги жамлоқлар қуриш билан бир вақтда, бирданига кўплаб болаларни ўзига сиғдира олувчи ётоқ мактабларни барпо этишнинг уддасидан чиқмоқда.\nКатталар билан кузатилгандек, айнан уйғур болалари нишонга олинаётгани ҳам кўринади.\nБиргина 2017 йилнинг ўзида Шинжон боғчаларига қатновчи болаларнинг умумий сони ярим миллионга кўпайган. Ҳукумат келтирган рақамларга кўра, уларнинг орасидаги уйғур ва мусулмон болалар улуши 90 фоизни ташкил этган.\n700 болага мўлжалланган болалар боғчасидаги болаларнинг 80 фоизи шинжонлик миллий озчиликларга тегишли\nУйғурларнинг энг катта қисми истиқомат қилувчи Шинжон жанубининг ўзида ҳукумат болалар боғчалари қуриш ва таъмирлаш учун нақ $1.2 миллиард харж қилган.\nЖаноб Зенц ўз таҳлилида ётоқхоналар сони кескин оширилганини таъкидлайди.\nҲукумат ота-онаси жамлоққа ташланганми ёки йўқлига қарамай, болаларни бундай мактабларга олиб кетмоқда.\nЎтган йилнинг апрель ойида, Еченг тумани расмийлари атрофдаги қишлоқлардан 2000 нафар болани 4-сонли улкан ўрта мактабга кўчиргани борасида маълумотлар мавжуд.\nҲукумат пропагандаси бундай мактаблар “ота-она ўрнини босиб, ижтимоий барқарорлик ва тинчлик”ни таъминлашга ёрдам беришини таъкидлайди. Бироқ жаноб Зенц бу иддаога қўшилмаслигини билдиради.\n“Ётоқ мактаблар озчилик жамиятларни маданий жиҳатдан ўзгартириб юбориш учун мос шароит яратади”, дейди у.\nШунингдек, жаноб Зенцнинг ҳисоботи жамлоқларда кузатилгани каби ётоқ мактабларда уйғур ва бошқа маҳаллий тилларни ўқув дастурига киритмаслик орқали болаларни ўзлигидан маҳрум этишга уриниш кетаётганини очиқлайди.\nБундан ташқари хитой тилидан бошқа ҳар қандай тилда сўзлашган ўқувчилар ва ўқитувчилар учун қаттиққўл ва баҳоларга асосланган жазо чоралари ишлаб чиқилгани ҳам аниқланган.\nРасмий баёнотларда ҳам ҳукумат бу ҳолатни яширмайди. Расмийлар иддаосига кўра, Шинжондаги барча мактабларда хитой тилини ўқитиш ишлари тўлиқ жорий этилган.\nБи-би-си билан суҳбатлашган Шинжон Пропаганда Бошқармасининг юқори мартабали расмийси Су Гуйжанг ҳукумат ота-оналарни ҳибсга олиб, кейин болаларга ғамхўрлик қилишга мажбур бўлмоқда, деган фикрларни рад этади.\n“Агар барча оила аъзолари касб-ҳунар ўргатиш марказларига жўнатилса, бу оилада жиддий муаммолар юзага келиши аниқ”, кулади у. “Бундай ҳолатни ҳеч кўрмаганман”.\nБироқ жаноб Зенц жамлоқларга ташланган маҳкумларнинг фарзандлари чиндан ҳам катта миқдорда ётоқ мактабларга жойлаштирилаётганига далиллар топишга муваффақ бўлган.\nЖаноб Зенц топган бир ҳукумат ҳужжатида “эр ва рафиқанинг ҳар иккиси оқартув марказида бўлган” оилаларнинг фарзандлари “эҳтиёжманд гуруҳлар” сирасига киритилганини кўриш мумкин.\nШунингдек, Қашқар шаҳри маъмурияти томонидан таълим муассасаларига ота-онаси жамлоқларда бўлган болаларга фавқулодда ҳолат ўлароқ ғамхўрлик қилиш вазифасини юкловчи кўрсатма ҳам берилган.\nКўрсатмада мактаблар “психологик маслаҳат бериш даражасини ошириши” ва “ўқувчиларнинг таълимий фикрлашини кучайтириши” лозимлиги таъкидланади.\nҲукумат болаларнинг ҳам қамоқхонасифат мактабларга ташланаётгани тўғрисидаги далиллар оммага чиқиб кетса, жиддий муаммо туғилишини англаган ҳолда, “касб-ҳунар ўргатиш” атамасини атайин ноаниқ белгилар билан алмаштириб қўйиш орқали расмий ҳужжатларни қидирув сайтлари топа олмайдиган қилиб қўймоқда.\nКўп ҳолларда оқартув жамлоқларига яқин қуриладиган болалар мактабларига ташриф буюрган Хитой давлат матбуоти вакиллари бундай масканлар этник озчиликка мансуб болаларнинг “яхшироқ ҳаёт кечириш йўллари”ни ўрганишига имкон беришини таъкидлайди.\nЖурналистлар тайёрлаган репортажларда айрим болаларнинг ўқитувчиларга аллақачон “ойижон” дея мурожаат қила бошлагани гувоҳи бўлиш мумкин.\nХўтандаги мана бу болалар боғчаси ҳам темир панжара билан ўраб олинган\nБиз Шинжондаги халқ таълими бўлимига бундай ҳолатлар юзасидан расмий сиёсат қандай эканини билиш учун сим қоқиб кўрдик. Уларнинг аксарияти биз билан суҳбатлашишдан бош тортди, лекин баъзи расмийлар тизим тўғрисида қисқа тафсилотларни ошкор қилди.\nБиз расмийларнинг биридан ота-онаси жамлоқларга олиб кетилган болаларнинг тақдири қандай кечишини сўраб кўрдик.\n“Улар ётоқ мактабларга олиб келинади. Биз уларни бошпана, овқат ва кийим билан таъминлаймиз… кейин юқоридан бизга болаларга яхши қаранглар, деб тайинлашган”, дейди у.\nИстанбулдаги бинонинг катта залида эса оилалар ўз ҳикоясини очиқлаган сайин умидсизлик ва надоматга тўлган рутубатли муҳит ҳосил бўлади.\n“Минглаб бегуноҳ болалар ўз ота-онасидан тортиб олинмоқда, биз эса мунтазам бу ҳақида айтиб келяпмиз. Нега бу далилларни билиб туриб ҳам бутун дунё сукут сақлашда давом этмоқда?” ёзғиради оналардан бири.\nТадқиқот Шинжондаги аксар ётоқ мактаблар кузатув тизимлари, огоҳлантирувчи сигнал бергичлар ва 10 минг вольт кучланишдаги электр ўтказилган деворлар билан тўлиб-тошган қамоқхоналарга айланганидан дарак бермоқда.\nБолаларни оиласидан ажратиш сиёсати ҳам оммавий ҳибслар авж олган пайтда – 2017 йилнинг бошида ишлаб чиқилган.\nЖаноб Зенц ҳукумат ота-оналарнинг ўз фарзанди қайта бағрига босиши йўлида ҳеч қандай имконият қолдирмаяптими, деган саволни ўртага ташлайди.\n“Болалар ва ота-оналарнинг изчил тарзда бир-биридан ажратиш ҳукуматнинг ўзлиги, дини, эътиқоди ва тилидан айрилган янги авлодни шакллантиришга уринаётганидан далолат бермоқда, деб ўйлайман”, сўзлайди у.\n“Далиллар биз бу ҳолатни маданий геноцид, дея аташимиз зарурлигини кўрсатмоқда”.


17 сентябрь, 2019, 23:58\nТеглар:Ҳоким кубоги | Самарқанд\nМиллий кураш бўйича Самарқанд турнири ғолиби билан суҳбат.\n14 сентябрь куни Самарқанд шаҳрида мустақиллигимизнинг 28 йиллигига бағишланган, вилоят ҳокими соврини учун миллий кураш бўйича халқаро турнир ўтказилган эди.\nУшбу мусобақада юртимизнинг кучли полвонлари билан бир қторда Индонезия, Тожикистон ва Қозоғистондан ташриф буюрган спортчилар уч вазн тоифасида ғолиблик учун кураш олиб боришди.\nШубҳасиз, энг муросасиз баҳслар 73 кг вазн тоифасида бўлиб ўтди десак янглишмаган бўламиз. Айнан, шундай шиддатли кечган ушбу вазн тоифасидаги беллашувларда андижонлик Раҳматилла Нуриддинбековга тенг келадиган рақиб топилмади. У барча рақибларини мағлубиятга учратиб, ҳоким соврини “Spark” автомобилини қўлга киритди.\nБиз ушбу полвонимизга турнир таассуротлари ва фаолиятига оид бир қатор саволлар билан мурожаат қилдик.\n- Аввало, ғалаба ва автомобил муборак бўлсин!\n- Бу муваффақиятни қўлга киритиш осон бўлмаганлиги аниқ. Нима дейсиз?\n- Шубҳасиз. Чунки, жуда кучли рақибларга дуч келдим. Шундай бўлсада, ғалаба қозона олдим.\n- Умуман олганда ушбу турнир ғолибига айланиш йўлида нечта рақиб билан тўқнаш келдингиз?\n- Финалга қадар, тўрт нафар яхши савиядаги курашчининг тўсиғидан ўтишимга тўғри келди.\n- Одатда, миллий кураш бўйича Сурхондарё, Қашқадарё, Самарқанд ва Бухородан кучли полвонлар етишиб чиқишига ўрганиб қолганмиз... Сиз Андижон миллий кураш мактаби тарбияланувчисимисиз?\n- Албатта, Андижон олимпия заҳиралари коллежи тарбияланувчисиман. Лекин мураббийим сурхондарёлик бўлганлиги учун, воҳа томонларда кўп ўқув-машғулот йиғинларига бориб тураман.\n- Кураш бўйича бир қатор совринларни қўлга киритганингизни биламиз. Лекин дзюдо мусобақаларида ҳам иштирок этасиз. Бу спорт турида эса, натижалар бироз камтарроқ. Бунга сабаб нимада?\n- Дзюдода ҳам бир нечта совринларни қўлга киритганман. Лекин асосий мусобақаларнинг аксарияти миллий кураш билан бир вақтда бўлиб қолади. Ўша учун кўплаб нуфузли турнирларни ўтказиб юбораман. Бироқ, бу спорт турида ҳам яхши натижаларни қайд этиш ниятидаман.\n- Барибир спортчини муваффақият қозонишида мураббийдан ташқари ота-онанинг ҳам ўрни катта тўғрими?\n- Тўғри, ота-она ва мураббийлар спортчи учун жуда муҳим инсонлар. Мен ҳам ота-онамнинг дуолари, мураббийимнинг салоҳияти ва мехнати туфайли, ушбу даражага етишдим деб ўйлайман.\n- Одатда кўплаб спортчиларимиз, бундай ҳолатда автомобил калитини дадасига совға қилади?\n- Мен ҳам шундай қилдим. :)\n- Ҳозирда кўплаб, яккакураш усталари спортчилик билан бир қаторда фаолиятини ҳуқуқни муҳофаза қилиш органларида ҳам олиб бораяпти. Балки, Сизда ҳам шундайдир?\n- Йўқ ундай эмас. Ҳозирда, мураббийлик фаолиятимни йўлга қўйганман.\n- Миллий кураш бўйича терма жамоа сафидаги фаолиятингиз борасида нима дея оласиз?\n- Яратганга шукр, бир неча йиллардан буён терма жамоа сафидаман. Насиб қилса, жаҳон ареналарида ҳам юртимиз шаънини муносиб ҳимоя қиламан деган умиддаман.\n- Терма жамоа сафидан ўрин олиш учун асосий рақобат кимлар билан кечади?\n- Асосан, ўша Самарқанддаги турнирда тўқнаш келган рақибларим билан десам тўғри бўлади.\n- Мазмунли суҳбатингиз учун рахмат. Келгуси фаолиятингизда омад ёр бўлишини тилаб қоламиз!\n- Эътибор учун миннатдорман. Ўйлайманки, Осиё, Жаҳон чемпионатларида ҳам ғалаба қозониб, юртимиз байроғини сарбаланд бўлишига астойдил ҳаракат қиламан.


ЎзА - Харажати оз – даромади соз\nХаражати оз – даромади соз\n17.04.2017 16:29 Чоп этиш версияси\nФарғона вилоятида ҳам қишлоқ хўжалиги соҳасида кўплаб истиқболли лойиҳалар амалга оширилмоқда. Хусусан, қуёнчиликни ривожлантириш, наслчилик ишларини такомиллаштириш ва ушбу йўналишда ихтисослашган кўп тармоқли агрофирмалар ташкил этишга алоҳида эътибор қаратилаётир.\nҚўштепа туманидаги “Водий наслли қуёнлари” агрофирмасида айни вақтда “Янги Зеландия” зотли 400 қуён парваришланмоқда.\n– Қуёнчилик сердаромад соҳа, – дейди агрофирма раҳбари Нуриддин Эминов. – Хўжалигимизни ҳар томонлама ривожлантириш учун хориж тажрибасини ўрганиш, наслли қуён зотларини кўпайтиришга алоҳида эътибор қаратмоқдамиз. Италиядан 67 зотдор қуён келтириб, маҳаллий шароитда боқишни йўлга қўйдик. Хорижлик мутахассисларнинг кўмаги билан агрофирмада жониворларни сунъий урчитиш ва маҳаллий шароитга мослаштириш ишлари муваффақиятли якунланди.\nҚуёнчилик бугунги кунда сердаромад соҳалардан бирига айланмоқда. Гўшти ва терисининг харидоргирлиги, етиштириш шарт-шароити осонлиги ва катта харажат талаб этмаслиги қуёнчилик билан шуғулланиш истагида бўлган киши учун айни муддао.\nТадбиркор ўз фаолияти аввалида “Микрокредитбанк” вилоят филиалининг 400 миллион сўм кредит сармоясига таяниб иш тутди. 5 йил муддатга тақдим этилган ушбу маблағдан қуёнлар парвариши учун жой ташкил этиш, мутахассислар тажрибасини ўзлаштириш ва хориждан зотдор қуёнларни олиб келишда самарали фойдаланди.\nБугун агрофирмада қуёнлардан бир йилнинг ўзида 8 маротаба, 5-13 тагача насл олиш мумкинлигини ҳисобга олсак, қулай иқлим шароити, хомашё базаси, табиий ер майдонлари етарли экани вилоятда бу истиқболли тармоқни жадал ривожлантириш мумкинлигидан далолат беради. Бу ерда ҳар бир қуёндан ўртача 5 килограммдан парҳезбоп гўшт етиштирилиб, водий вилоятлари ва Тошкент шаҳрига етказиб берилмоқда.\nҚуёнчилик ҳақида гап кетганда кўпчилик “Ажойиб хаёлпараст” бадиий фильмини эслайди. Тажриба учун олиб келинган қуёнлар тез кўпайиши билан фильм қаҳрамони – Ҳасаннинг эътиборини тортади. Тезда бойиб кетишни кўзлаган Ҳасан аканинг фикри ўша давр учун шунчаки ҳавас бўлиб туюлиши мумкин, аммо бугун қуён боқиш кўпчилик учун даромад манбаига айланган.


1. ЎЗБЕКИСТОНДА КАРАНТИН 15 АВГУСТГАЧА УЗАЙТИРИЛДИ\n2. Наманганда ўтган 7 ойда қанча чақалоқ дунёга келди?\nКарантин чекловлари жорий этилгандан буён Фуқаролик ҳолати далолатномаларини ёзиш бўлимларида фуқароларни қабул қилиш ходимларнинг навбатчилиги асосида кечиктириб бўлмайдиган ҳолатлардагина (туғилиш ва ўлим ҳақидаги далолатнома ёзувларини қайд қилиш) ташкил қилинган дарча орқали фуқароларга хизмат кўрсатмоқда.\n3. Танқиддан тўғри хулоса чиқариб: Асл синов энди бошланди\nБеш ойдирки, аҳолининг аксарият қатлами ишсиз, даромадсиз қолди. Кўплаб корхоналар фаолиятида танаффуслар юзага келди. Оиланинг бир ойгина даромадидаги узилишлар кейинги бир неча ойга ҳам салбий таъсир кўрсатишини ҳаётнинг ўзи исботлаб берди. Карантин чекловларининг юмшатилишидан асосий мақсад – аҳоли ва оилалар иқтисодини қайта тикланишига ва олдинда турган куз ва қиш мавсумлари учун тайёргарлик кўрилишига имкон яратишдир.\n4. Февраль ойидан карантин чекловлари кучайтирилиши қанчалик тўғри?\n5. ХАВОТИРГА ЎРИН ЙЎҚ! Наманган вилояти бош санитар врачи аҳолига мурожаат билан чиқди\n6. Юртимизда "Omicron" штамми аниқланди, эҳтиёт чоралари кучайтирилади


Сиз буни биласизми? Сирка турлари. - Xasta.uz\nБош саҳифа » Касаллик » Гастроэнтерология » Сиз буни биласизми? Сирка турлари.\nТурли ширинликлар, соус ва қишга ҳозирланган корсерва ва тузламаларда сирка қўлланади. Дўконларда турли хилдаги сиркаларни учратиш мумкин. Уй бекалари асосан синтетик сирка турини ишлатишади. Шу билан бирга бу маҳсулотнинг турли турлари бор ва уларни таомларда ишлатилиш ўринлари ҳам хилма‑хил. Сирка қўллаш Пайғамбаримиз саллаллоҳу алайҳи васалламнинг суннатларига киради. Пайғамбаримиз саллаллоҳу алайҳи вассалам сиркани «ажойиб зиравор», деган эканлар.\nАввалги ёзувМАГНИЙ ЕТИШМАГАНДА….\nҚандли диабет ва алкоголизмдаги ўхшаб кетадиган холат\nСизда юрак қон томир тизими касалликлари хавфи борми?\nИфлосланган хаводан БУЙРАК зарарланади.\nПакана гижжа хақиқатдан кичкинами?\nЎт қопи ва касалликлари бўйича умумий тушунча.\nИммунитетни қандай мустахкамлаш мумкин?\nЎт тош касаллиги\nЭркакшода – тиббиётда нима дейилади? 271 👁\nОлимлар рух (цинк) коронавирус билан курашишда фойдали бўлиши мумкин деб ҳисоблашади. 247 👁\nКоронавирусни шифокорлар қандай даволашяпти? 155 👁\nКоронавируслар хақида батафсил маълумотлар. 132 👁\nЮмшоқ сўгал – хавфлими? (Тўлиқ маълумот) 118 👁\nЭракакларда жинсий дисфункция хақида бошланғич маълумотлар. 114 👁\nХалқаро эректил дисфункцияни баҳолаш индекси 111 👁\nПростата бези абсцесси – простатитнинг яна бир асорати. 105 👁\nСигарет чекишга қанчалик боғланиб қолгансиз? Текшириб кўринг. 92 👁\nЧивин чаққан жой қандай даволанади? 88 👁\n© 2020 xasta.uz


Текширувлар 29 миллиард сўмлик қонунбузилишларни аниқлади\n15 Янв 2019 3161\nДавлат молиявий назорати бош бошқармаси ва унинг ҳудудий бошқармалари 2018 йилнинг 4-чорагида 1969 та текширувни амалга оширди.\n1717 ҳолатда молиявий интизомни бузиб, маблағларни ишлатиб юбориш қайд этилган. Қонунбузилишларнинг умумий қиймати 29 миллиард сўмни ташкил этди, шунингдек, 6 миллиард сўмлик камомад ва маблағларни ўзлаштириш ҳолатлари аниқланди, дея хабар беради Молия вазирлиги матбуот хизмати.\nТекширувлар натижасида 18,5 миллиард сўм маблағ ўз ўрнига қўйилган. 871 та қонунбузилиш ҳолатлари бўйича материаллар қонунчиликда ўрнатилган тартибда чора кўриш учун ҳуқуқни муҳофаза қилиш органларига жўнатилган.\nТекширувлар ўтказилган ташкилотларнинг бюджет интизомини бузган 91 нафар раҳбари ва амалдор шахслар 59,8 миллион сўмлик маъмурий жавобгарликка тортилган.


MMA жангчиси нокаутдан сўнг шифохонада ҳаётдан кўз юмди\n19:00 / 16.08.2017\nАмерикалик аралаш жанглар (ММА) жангчиси Рондел Кларк Массачусетс штати Плимут шаҳридаги жангда мағлуб бўлгач уч кун ўтгач вафот этди. У техник нокаутбилан рақибидан енгилгач, шифохонага ётқизилган эди, деб ёзмоқда mmafighting.com.\nҲаваскор жангчи Кларк 12 август куни ўтказилган Райан Данн билан ўтказган яккакурашда имкониятни бой берган, 15 августда шифокорлар унинг ўлимини қайд этишган.\nОкруг прокурори Тимоти Крузнинг баёнот беришича, айни вақтда 26 ёшли спортчининг ўлими муносабати билан тергов иши бошланган. Прокуратура ахборотномасида қайд этилишича, суд-тиббий экспертиза Кларкнинг ўлими сабабини аниқлайди.\nБундан аввал американча футбол ўйинчиси бўлган Кларк июнь ойида MMAда илк жангини ғалаба билан бошлаган эди.\nАҚШ ММА Рондел Кларк


Қорин ва кўкрак бўшлиғи ўртасидан ўтган мушакли йўл диафрагма дейилади. Унинг асосий иши - нафас олишимизга ёрдам бериш. Диафрагмада кичик тешикча бўлиб, айнан ундан кейин кузилўнгач бошланади. Меъёрда қизилўнгач ҳеч қачон нафас йўллари соҳасига ўтиб кетмайди. Лекин ўрнини ўзгартирдими, қизилўнгач чурраси юзага келади. Англаганингиздек, бугун қизилўнгач чурраси ҳақида гаплашамиз.\nАёлларда мойиллик бор?!\nМаълумотларга кўра, ушбу хасталик 50 ёшдан ошган аёлларда кўпрок, кузатилади. Бу даврда юзага келадиган камҳаракатлилик, овқатни кўп истеъмол қилиш ёки бирор-бир ошқозон касаллиги, гормонал бузилишлар, ички аъзолар, шу жумладан, қизилўнгач деворининг кенгайиб эластиклигини йўқотиши хасталикка замин яратади.\nМуаммо сабаби нимада?\nБаъзан одам табиатан қисқа қизилўнгач билан туғилиши мумкин. Яна бу ҳолат наслдан-наслга ўтиши ҳам кузатилади. Лекин аксарият ҳолларда хасталик инсон ҳаёти давомида орттирилади. Қизилўнгач чурраси овқатни кўп ейиш, ошқозон яраси, ошқозонда овқат туриб қолиши натижаси бўлиши ҳам мумкин.\nҲомиладорлик ва туғруқнинг оғир кечиши, кўкрак соҳасини жароҳатлаш ҳам бунга сабаб бўлади.\nБу касалликнинг илк белгисидир. Одатда, жиғилдон қайнаши овқат еб бўлгандан сўнг ёки тунда бошланади. Яна зўриққанда, чарчаганда, олдинга, ёнга эгилганда тўш ортида симиллаган оғриқ сезилиши мумкин. Ётганда оғриқ янада кучаяди.\n«Томоғимдан овқат ўтмай қолди...»\nУшбу ҳолат барча қизилўнгач касалликларига хос. Айниқса, иссиқ ёки ҳаддан зиёд совуқ, қуюқ таом тановулида томоқда ютиниш қийин кечади, қизилўнгач соҳасида ҳам таом гўё тўхтаб, ўтмаётгандек туюлади. Яна бемор ҳиқичоқ тутиши, кекиришдан кўп азият чекади.\nТашхис биринчи ўринда!\nФиброгастроскоп ёрдамида шифокор қизилўнгач, ошқозон, ўн икки бармоқли ичакни текширади. Шунингдек, қоннинг умумий таҳлили, УТТ текшируви, зарур ҳолларда РН- метрия (ошқозон ширасини текшириш) амалга оширилади. Текширувнинг барча турлари оч қоринга бажарилади.\nБемор 2 кун давомида тамакидан воз кечиши, ҳеч қандай дори-дармон қабул қилмаган бўлиши керак. Даволашда ошқозон шираси ишлаб чиқилишини камайтирувчи, ошқозон шиллиқ қаватини ўраб олувчи ва шу тариқа овқатни тез ҳазм қилдириб, оғриқдан халос қилувчи препаратлар буюрилади.\nДиафрагма тешигини қисқартириш ёрдамида бемордаги оғриқли ҳолатлар тўхтатилади. Операция лапароскопия йўли билан амалга оширилади.\nЮрак-қон томир касалликлари, қандли диабет, саратон ўсмалари аниқлангудек бўлса, операция қилинмайди.\nПарҳезга риоя қилишингиз шарт\n0вқатни буғда ёки димлаб тайёрлаганингиз фойда. Таомлар яхшилаб эзилган, бўтқа ёки суюқ шўрва ҳолида бўлиши керак.\n0датда, буғда ёки сувда ҳилвираб пишган ёғсиз товуқ гўшти, балиқ тавсия этилади. Мевалардан эзилиб пишган нок, пўсти арчилган олма, банан, шафтоли мумкин. Ҳар куни 200 грамм микдорида янги ивитилган қатиқ ичинг.\nҚўй гўшти, думба, пишириқлар, таркибига соя, шўр, аччиқ, кетчуп, майонез солинган салат ва газаклар, дуккаклилар, цитрус мевалар, нордон олма, анор, карам, ёнғоқ ва писталар, газли ичимликлар, зиравор, шоколад, қора ундан ёпилган нонни камроқ истеъмол қилинг.\nКасаллик ўз вақтида даволанилмаса, беморда гастрит, ошқозон яраси, ошқозондан ички қон кетиш ва шу тариқа ўткир камқонлик касаллиги келиб чиқиши мумкин.\nБаъзан чурра қисилиб, хавфли ўсмаларга айланиш эҳтимоли ҳам бор. Лекин бу ҳолат шифокорга қарийб 5 йил давомида мурожаат қилинмаса ва парҳез тутилмаганида рўй бериши мумкин.\nҲар қандай халқона давони қўллашдан олдин бу ҳакда даволовчи шифокорга айтиш керак. Овқатдан ярим соат олдин ва кейин чаканда (облепиха) ёки зайтун мойидан 1 чой қошиқ ичиш тавсия этилади.\nЗиғир уруғини қайнатиб, овқатдан олдин ичиш ҳам яхши фойда беради. Шунингдек, кун давомида чой ўрнига гулхайри ўтидан қайнатиб ичиш керак. Анжирни сутда қайнатиб, кунига икки маҳал, 1 пиёладан ичиш ҳам наф беради.


Иссиқхонадаги маҳсулотни зараркунандадан қандай асраш мумкин? - zarnews.uz\nИссиқхонадаги маҳсулотни зараркунандадан қандай асраш мумкин?\nЖорий йилда Самарқанд вилоятида 71 гектар майдонда иссиқхона ва 21 гектарда лимонхоналар ташкил этиш режалаштирилган. Ҳозирда вилоятимиздаги мавжуд иссиқхоналарда асосан помидор, бодринг, ширин ва аччиқ қалампир, саримсоқпиёз, кўкатлар, карам ва бошқа турдаги экинлар экилмоқда. Аммо экинлар мавсумда (кузги тунлам, симқурти, нематодалар, помидор занг касали, ўргимчаккана, ширалар, куя, оққанот ва ғовакловчи пашша, гама тунлами) каби турли зараркунандалар туфайли ҳосилдорлик камаяди. Бундан ташқари, (фузариоз ва вертицилёз сўлиш, фитофтороз, қўнғир доғланиш, кулранг чириш, бодринг ва тамаки мозаикаси) каби касалликлар туфайли ҳосилнинг 60-70 фоизи йўқотилади.\nХўш, иссиқхоналарда етиштирилаётган маҳсулотларни бундай зараркунандалардан қандай асраш мумкин?\nБунинг учун иссиқхоналарда учровчи зарарли организмларнинг тур таркиби, уларнинг доминат турлари, тарқалиш ареали ва биэкологик ривожланиш хусусиятлари ҳамда уларга қарши уйғунлашган кураш усуллари бўйича ишлар олиб борилмоқда. Мутахассислар фитосанитария назоратини кучайтириб, бундай зараркунандаларга қарши курашмоқда. Иссиқхоналарда экинларни зараркунанда ва касалликлардан ҳимоя қилиш, сифатли ва юқори ҳосил олиш чоралари кўрилмоқда.\nвилоят ўсимликлар карантини давлат инспекцияси матбуот котиби.\nТабиий газ қувуридан ўғринча фойдаланаётган икки “тадбиркор” давлат манфаатларига 200 миллион сўмдан зиёд зарар етказган


Фарғонада япон оқ турпи етиштирилмоқда\n22:30 / 03.11.2017\nФарғона вилоятининг Олтиариқ ва Риштон тумани чегарасида Қайрағоч ҚФЙ бор. Бу ердагилар ўзининг деҳқончилиги, ноёб қишлоқ хўжалик маҳсулотлари билан элда эътибор топган кишилардан. Мирзараҳмон ака Баннопов узоқ йиллар давомида вилоят ривожи учун ҳисса қўшган инсонлардан. 2015 йилда нафақага чиқиб деҳқончиликни йўлга қўйди. Ҳар доим ноодатий маҳсулотлар ўстириш ва уларни парвариш қилиш мақсадида бўлган меҳнат фахрийси Япониядан оқ турп уруғларини олиб келиб ерга қадади.\nАйтиш жоизки, япон турпи такрорий экин саналади. Такрорий экин жойлаштирилган майдонлар эса янада маданийлаштирилади, ерга қайта ишлов бериш орқали бегона ўтлар йўқотилиб, тупроқ унумдорлиги ортади. Энг асосийси, аҳолимизни йил давомида витаминларга бой оқ турп билан таъминлаш имконияти вужудга келади.\nБошқа сабзавотларда мавжуд бўлмаган ўзига хос таъмига қараб, кўп таомларга қўшимча салатга қўшиб истеъмол қилинади. Япон турпи таркибида углеводлар, ферментлар, витаминлар, эфир мойлари бор. Илдизмевасида 90% гача сув, шунингдек, қанд, бириктирувчи модда, унинг фитонцид ва бактерицид хусусиятларини белгиловчи олтингугуртли моддалар, кислоталар, натрий тузи, калий, кальций, магний, фосфор, темир, аминокислоталар ва бошқалар бор. Япон турпи ўзининг таркибига кўра қиш фаслида, баҳор бошланишида, халқимиз "илик узилди" деб атайдиган кунларда, организмда етишмаётган витаминлар ва минерал тузлар ўрнини тўлдиришда жуда фойдалидир. У микробларга қарши курашувчан кучли хусусиятларга эга.\nМирзараҳмон Баннопов айни вақтда 60 ёшни қаршилаган. Аммо ҳамон уни куч-қувват, меҳнатсеварлик тарк этгани йўқ. Бундай дейишимиз бежиз эмас. Қаҳрамонимиз ҳар йили 30 сотихлик томорқасида карам ҳам экади. Ҳамқишлоқларининг гап-сўзларига қараганда, бир йили у етиштирган бир дона карам 25 килограмм тош босган экан.\nИш билганга минг танга, деган гап бор. Қайрағочликлар буни биргина томорқачилик мисолида исботлашмоқда. Шунинг ҳисобидан кимдир янги машина сотиб оляпти, кимдир иморат қураяпти. Яна ким учундир бу асосий даромад манбаи бўлса, бошқаларнинг оилавий бюджетига қўшимча фойда келтиряпти. Яна бир томони, томорқадаги меҳнат оилада вояга етаётган фарзандлар онгида тадбиркорлик кўникмаларини шакллантиришга хизмат қилади. Ёш бола кетмонга ёки бошқа иш қуролига қўл теккизадими, ҳаётда қийинчиликка учрамайди, ҳалол ишлаш ва яшашга ҳаракат қилади.


Россияликларга Ўзбекистонга бориб Visa ва Mastercard карталарини очтириб келишни кўзда тутувчи саёҳат таклифлари пайдо бўлмоқда\nАсосий/Сўнгги янгиликлар/Россияликларга Ўзбекистонга бориб Visa ва Mastercard карталарини очтириб келишни кўзда тутувчи саёҳат таклифлари пайдо бўлмоқда\nНашр қилинган сана: 23.03.2022 15:01\nРоссияда Ўзбекистон бўйлаб саёҳатларга таклиф қилувчи ва "саёҳат баҳона" Ўзбекистондаги банкларда Visa ва Mastercard карталарини очтириб келишни назарда тутувчи таклифлар пайдо бўла бошлади. Бу ҳақда "Веди Груп" тур-компанияси сайтида эълон жойлаштирилган.\nБундай чиптанинг нархи бир киши учун 23 минг рублдан (тахминан 220 АҚШ доллари) бошланади, нарх турар жой, трансфер, банкка ташриф буюришда ҳамроҳлик, ҳужжатларни тайёрлаш ва тиббий суғуртани ўз ичига олади. Авиачипталар ва экскурсиялар учун қўшимча ҳақ тўланади.\nСайёҳларга Тошкентга Екатеринбург, Москва, Қозон, Уфа ва Минерал сувлар шаҳарларидан режалаштирилган “Ўзбекистон ҳаво йўллари” ва “Ўзбекистон Экспресс”ининг тўғридан-тўғри рейслари орқали етиб бориш таклиф қилинмоқда. Авиачипталар нархи жўнаш шаҳрига қараб 28-47 минг рубль орасида ўзгариб туради.\nТуроператор вакиллари Ўзбекистон ҳудудида олинган карталар хорижда бепул тўланиши мумкинлигини тушунтирмоқдалар. Бундай турлар учун рўйхатдан ўтишга фақат паспорт кераклиги айтилган.\nМаълумот тариқасида: ҳозирда Ўзбекистонда Visa халқаро карталарини 19 та банк орқали, Mastercard халқаро карталарини 13 та банк орқали очиш мумкин.\nЭслатиб ўтамиз, март ойи бошида Visa ва Mastercard халқаро тўлов тизимлари Россияда ўз фаолиятини тўхтатганини эълон қилган эди. Мижозлар ушбу карталар билан мамлакат ичида операцияларни (нақд пул олиш, карта рақами бўйича пул ўтказмаларини амалга ошириш, офлайн ва Россия онлайн-дўконларида тўловларни амалга ошириш) бажариши мумкин. Бироқ Россияда чиқарилган Visa ва Mastercard карталарининг иши хорижда чекланган.\nТеги Visa Rossiya Mastercard


Қозоғистон Мажилиси Қирғизистонга 100 млн доллар ажратишни маъқуллади\nҚозоғистон парламетининг қуйи палатаси Қирғизистонни ЕАЭСга интеграциялашувига ёрдам бериш мақсадида бу мамлакатга молиявий кўмак ажратиш тўғрисидаги протоколни маъқуллади. Қозоғистон умумий ҳисобда 100 млн доллар миқдорида ёрдам беради. Бу хақда ҚР мажилиси расмий сайтида эълон қилинди.\nТаъкидланишича, ёрдам босқичма-босқич транш сифатида берилади ва хизмат кўрсатиш, жиҳоз, товар, таълим, пул маблағлари кўринишида тақдим қилиниши мумкин. Бунинг учун Қирғизистон ёрдамдан мақсадли фойдаланиш устидан назорат ўрнатиши ва масъулиятни ўз зиммасига олиши керак.\nБиринчи транш 41 млн доллардан кўпроқ. Бу пуллар божхона, транспорт инфратузилмалари, ўзаро ахборот алмашинуви, ёнғин хавфсизлиги, соғлиқни сақлаш, санитария-эпидемиология назорати, фитосанитария ва ветеринария чораларини яхшилашга сарфланади.\nҚозоғистоннинг Қирғизистонга 100 млн долларлик ёрдам кўрсатиши тўғрисидаги Битим ўтган йилнинг сўнггида Олий Евроосиё Иқтисодий Кенгашининг Санкт-Петербургда бўлиб ўтган йиғилишида имзоланган эди. Ёрдам кўрсатиш тўғрисидаги келишувга эса анча олдин эришилганди. Бироқ уни имзолаш жараёни чўзилиб кетди.


Asosiy > Yangiliklar > Вилоятда “Бу муқаддас ватанда…\nЖорий йилнинг 1 декабрь куни Сайхунобод туманида “Бу муқаддас ватанда азиздир инсон” шиори остида ногиронлар кунига бағишланган тадбир ўтказилди. Тадбирда вилоят ҳокими ўринбосари, Хотин-қизлар қўмитаси раиси Д.Ўралова, туман ҳокими Б.Мирзакулов ҳамда тегишли туман ташкилотлар раҳбарлари иштирок этдилар.\nТадбирга 120 нафар ногиронлиги бўлган фуқаролар таклиф этилди. Туман ҳокими ва ҳомийлар томонидан тадбир иштирокчиларининг 25 нафарига ногиронлик аравачаси, 2 нафарига эшитиш мосламаси, 93 нафарига эсталик совғалари топширилди.\nТадбирдан сўнг байрам дастурхони ёзилиб, концерт дастури намойиш этилди.


Демократиянинг Ислом билан имтиҳони (3) « O'zbekiston ERK Demokratik Partiyasi\nДемократиянинг Ислом билан имтиҳони (3)\n31 January 2013 - 10:15\nТаржимондан: Муаллифнинг ушбу мақоласида ғарб демократиясининг иккиюзлилиги, бу мамлакатларда яшайдиган мусулмонларнинг муаммолари ва демократиянинг кўпчиликнингми ёки озчиликнингми режими эканлиги ҳақида фикрлар билдирилган. Н.Н\nФақат ўз манфаатини ўйлайдиган бир тижоратчига шундай савол берилган экан: “2×2 неча бўлади?” Олсам 3, сотсам 5, дея жавоб берибди бу тижоратчи…\nНеолиберал ҳаракат билан демократия байроғини кўтарганларнинг Ислом дини ва унга кўра яшашни истаган мусулмонларга муносабатлари мана шу тижоратчининг ҳисоб китобига ўхшайди. Улар доимо демократияни Исломга қарши қўядилар. Ўз ҳақ ва ҳуқуқларига эга бўлишни истаган мусулмонларга “сиз ўзингиз яшаётган жамиятга интеграция бўлинг, яъни бу жамиятга аралашиб кетинг”, дейдилар. Яъни, ҳоким бўлган тузумга мусулмонлар мослашишлари шарт, дейдилар.Интеграцияни ассимилация (мусулмонларнинг динларидан воз кечиб, ғарб инсони бўлиши), дея таърифлайдиган Олмония ва бошқа ғарб давлатларида озчиликни ташкил қиладиган мусулмонлар шу аҳволдалар. Ғарб дунёсида ўз динларига кўра эркин яшай оладиган ягона “диндорлар” яҳудийлардир. Иккинчи дунё урушидан кейин ғарбдаги демократик тизимнинг озчиликни ташкил қиладиганларга оид қоидалари яҳудийлар учун ҳозирланганди. У пайтлар ғарб дунёсига миллионларча мусулмонларнинг келиб жойлашиши ва уларнинг яҳудийлар каби ҳақларга эга бўлиши назарда тутилмаганди. Қисқача айтадиган бўлсак, либерал демократия сиёсатга ҳукмрон бўлган ўлкаларда мусулмонлар ўзларининг баъзи ҳуқуқлари ва қадриятларидан воз кечишлари керак бўлади ва мусулмонлар сон жиҳатдан озчилик бўлганликлари учун ҳам бу табиий, дея баҳоланади.\nЯнги босқичда Тунис ва Мисрдан бошлаб минтақанинг бутунида мусулмонлар сиёсий ҳаётда асосий кучга айланиб бормоқдалар. Бу вазиятда демократияга янги таъриф ва шакл бериб, исломчиларни назорат остида тутишнинг йўллари изланмоқда.\nБу иш қандай амалга оширилаётгани Туркияга қараб ҳам билишимиз мумкин. АТП (Эрдўғоннинг партияси) ўртага чиқар экан, Исломга асосланмаган сиёсат ваъдаси билан ҳукуматга келди.\nБугунга қадар энг асосий сиёсий муаммоларда, масалан курд ва алавийлик масаласи, камбағаллик, иқтисодий даромадда тенгсизлик, оиланинг парчаланиши, ахлоқий бузилиш, Ўрта шарқ муаммолари масаласидаги сиёсатда бу партия Исломий асосларга кўра иш олиб бормади. Агар АТП бу муаммоларни исломий сиёсат билан “даволаганда” эди, бу муаммолар ҳал қилинган бўларди. Шунга қарамасдан, либераллик тарафдорлари АТП бошида ўз қиличларини кўтариб турдилар ва турибдилар. АТП аборт, масжидлар қуриш, исломий мактаблар очиш каби масалаларда исломий асослардан сўз очадиган бўлса, бу либерализм тарафдорлари бир овоздан “ эй сиз Исломчилар, демократия кўпчилик нима истаса қиладиган тузум эмас. Озчиликлар ҳам ҳақларини қўрийдиган, уларга сўз бериладиган, жамоат ва давлат иш жойларида эркин бўладиган режимдир ва ҳатто демократия кўпчилик ва озчилик тенг бўлган режимдир”, дея ҳайқирадилар.\nБунга энг яхши мисолни Оврупо инсон ҳақлари маҳкамасининг (ОИҲМ) ҳижобга оид ҳукмида кўрдик. Бу ҳукмда асос олинган омил, диний ёки миллий озчиликлар эмас, бошини очиб юрадиган аёллар эди. Жамият ҳаётини умумий ҳолда баҳолаганда сон жиҳатидан озчиликни ташкил қиладиган аёллар руҳий тазйиққа учрайди, дея мутлақ кўпчиликни ташкил қиладиган (яъни Туркияда ҳижобга киришни истайдиган аёллар кўпчиликни ташкил қилади) ларнинг диний вожибликни (ҳижобга киришни) ерига келтиришлари учун тўсиқ бўладиган ҳукм чиқарилди.\nБу ерда ОИҲМ 2×2=3 деди. Чунки мусулмон аёл бу маҳкамага мурожаат қилиб, ўз ҳаққига эришишни истаганди.\nАгар динсиз бир аёл кўпчиликни ташкил қиладиган мусулмонларга қарши бу маҳкамага мурожаат қилганида эди, у 2×2=5, бўлади, дер эди.Бу айтилганлардан ушбу саволларга жавоб изламоқдамиз:\nА) Кўпчиликнинг қарорларига тўсиқ бўладиган озчилик кимдан иборатдан, умуман озчилик дейилганда кимлар тушунилиши керак?\nБ) Озчиликларнинг кўпчиликка қарши туриши нимани билдиради?\nВ) Дунёнинг қайси давлатида озчиликни ташкил қиладиган мусулмонлар ушбу давлатлардаги кўпчиликнинг қарорларига тўсиқ бўлмоқдалар?


Самарада ўзбек муҳожирлари тушган автобус ағдарилди\n13 апрел 2021, Тошкент вақти: 00:15\n14 ноябрга ўтар кечаси Россиянинг Самара вилоятида ўзбекистонлик меҳнат муҳожирлари кетаётган автобус ағдарилди. 2 киши оғир жароҳат билан маҳаллий шифохонага ётқизилди.\nАвтоҳалокат музлаган автотрассада содир бўлди. Самара вилояти Йўл ҳаракати хавфсизлиги бошқармаси расмийси Татьяна Лядинанинг Озодлик Радиосига берган маълумотига кўра, шу куни қор ёққани сабаб сирпанчиқ йўлда автобус ҳайдовчиси рулни бошқара олмагани автобус сабаб ҳалокат юз берган.\n- Кеча соат 1:30 ларда Самара вилоятининг Алексеевский туманида “ГалАЗ” русумли автобус ҳалокатга учради. Йўлда об-ҳаво шароитлари жуда ёмон эди, ҳақиқатан, кўп қор ёққан эди. Автобус кюветга тушган ва ағдарилиб кетган. Таъкидламоқчиманки, аварияга айнан об-ҳаво шароитлари сабаб бўлган. Ҳодиса Самар-Алексеевка трассасининг 30 километрида содир бўлди. Автобус Москвадан Оренбургга кетаётган экан. Билишимча, улар транзит орқали Ўзбекистонга кетаётган бўлган,- дейди полиция расмийси.\nЛядина ҳалокат оқибатида 9 одам жароҳатланганини маълум қилди. Бироқ, Интерфакс агентлиги 47 йўловчига мўлжалланган автобус ичида юзга яқин одам бўлгани ҳақида хабар қилди.\n- Радионгиз орқали муҳожирлар яқинларини тинчлантириб қўймоқчиман, 9 нафар йўловчи жароҳат олди, лекин уларнинг жароҳати хавфли эмас: елкаси, бўйни, боши лат еган. Энг асосийси - ўлганлар йўқ. Иккита одам госпитализация қилинди, қолганлар эса ҳозирда қўйиб юборилди. Жабрланган аёл, 1965 йилда туғилган: унда бош мия травмаси, мия чайқалиши, умуртқасида шикаст топилди. Иккинчи жабрланган 1984 йилда туғилган эркак киши. Унинг кўкрак умуртқаси, яна бир-икки жойи синган. Улар ҳозирда Нефтегорск марказий шифохонасига ётқизилган, дея хабар берди Самара вилояти Йўл ҳаракати хавфсизлиги бошқармаси Тарғибот бўлими бошлиғи Татьяна Лядина.\nСамара вилояти МЧСидан олинган маълумотга кўра, ўт ўчирувчи ва полиция ходимларидан ташқари, ҳалокат жойига ФМС ходимлари ҳам етиб келган: Миграция хизмати вакиллари ўзбекистонлик транзит-йўловчиларнинг Россияда қонуний яшаб келганини текширмоқда.\nСамара вилояти Алексеевский туман маъмуриятининг Фавқулодда вазиятлар бўйича бўлими бошлиғи Николай Свиридов Озодликка аварияга учраган ўзбек йўловчилари ҳодиса яқинидаги Герасимовка қишлоғига жойлаштирилган.\n- Менинг маълумотимга кўра улар Герасимовка қишлоғидаги маҳаллий Маданият уйига жойлаштирилди. Уларга Фавқулодда вазиятлар бошқармасидан қандайдир ёрдам кўрсатилганини биламан, дейди Николай Свиридов.\nОзодлик шу йилнинг июл ойида Самара вилоятининг Болшечерниговский туманидан ўтадиган Самара-Уралск икки автомобил юзма-юз тўқнашгани тўғрисида хабар берган эди.\nБу фожеа оқибатида регистрациясини янгилаш учун Қозоғистон чегарасига бориб қайтаётган Ўзбекистон фуқароларидан беш нафари нобуд бўлган эди. Улар орасида Краснодарда меҳнат қилиб юрган андижонлик Давронбекнинг қариндошларидан бири ҳам бор.\n- Достонбек деган йигит эди, Андижоннинг Шаҳрихонидан. Ҳали уйланмаган, ёши йигирмаларда эди. Тоғаси келиб олиб кетди, жойига қўйишди… Уйидагилари билан ҳали хабарлаша олганим йўқ. Оилада биттаю-битта йўил, 19-20 га кирган эди бу йигит. Бу воқеа ҳам Самарада бўлган, 5 киши ўлган эди, дейишган эди,- дейди Ўзбекистонга Самара трассалари бўйлаб асосан шимолдан ва Москвадан келаётган муҳожирлар қатнашини гапирган Давронбек.\nЙўлларнинг талабга жавоб бермаслиги ва йўл ҳаракати қоидаларига риоя қилинмаслиги сабаб, Россия ва Қозоғистонда автоҳалокатлар кўп учрайди.\nСамара автотрассалари маҳаллий аҳоли орасида бехосият ҳисобланиши ва айнан шу ерда тез-тез мудҳиш автоҳалокатлар бўлиб туришини гапириб келади.\nТаъкидлаш жойизки, авиа ва темир йўл чипталарини харид қилишга имконияти бўлмаган ўзбекистонлик меҳнат муҳожирлари Қозоғистон ва Россиядан Ўзбекистонга нисбатан арзон транспорти воситаси бўлган автобусларда йўл олишади.


@oltin_voha - Статистика канала Олтин воҳа – Тошкент вилояти. Telegram Analytics\n@oltin_voha Нравится 3\nТаҳлил ва кузатувлар, фикр ва мулоҳазалар\nРеклама ва тижорий ҳамкорлик учун: t.me/oltinvoha1\nE mail: mediaoltinvoha@gmail.com\n1603 упоминаний канала\nЯнгийўл туман ҳокимлиги ахборот хизмати.\n21 Jun, 15:44\n21 Jun, 03:38\n20 Jun, 04:01\n19 Jun, 14:53\n19 Jun, 09:21\n19 Jun, 09:20\n19 Jun, 04:57\n19 Jun, 04:27\nОТА ОНА ЖАННАТИМ🌺🌺\nNURAFSHON 4- IDUM FAOLIYATI\n17 Jun, 03:37\n16 Jun, 14:38\nКаналы, которые цитирует @oltin_voha\n22 Jun, 06:14\nLPA | Chet tillari agentligi\n20 Jun, 08:21\nChirchiq Markaziy Masjidi\nБекобод ҳаёти | Аллоҳ панохида асрасин сизни!\nTentakMinds (барибир фойдаси йўқ экан 😀)\nОлтин воҳа – Тошкент вилояти 23 Jun, 17:03\n@qurama_market каналида бугун савдода:\n🚗Олмалиқ шаҳрида Спарк автомобили сотувда...\n🏘Паркент туманида 16 сотихли ҳовли уй харидорини кутмоқда...\n🏬Янги Бўка деҳқон бозоридаги нархлар эълон қилинди...\n👨💼Оҳангарон ва Ангрен шаҳарларига савдо вакили керак...\n🏢Бекобод шаҳрида таъмирланган хонадон сотилади...\nКўрсатилган маҳсулотлар ва хизмат турлари ҳақида маълумот олиш учун қуйидаги каналга ўтинг👇👇\nОлтин воҳа – Тошкент вилояти 23 Jun, 16:21\nТошкент вилоятининг туман ва шаҳарларида газ, свет ва сув билан боғлиқ хабарлар\nБекобод шаҳри 11-12-13-14 даҳаларда "Металлург", "А.Икромов" ва "Ўзбекистон"\nкўчаларида 24-июнь куни 9:00 дан 11:00 гача электр энергия таъминотида узилишлар бўлади.\nЯнгийул шаҳри Мустақиллик, Лаззат, Мевазор, Рамадон ва Лаззат МФЙ ҳудудларининг айрим қисмларида ҳудудларини электр энергия таъминоти билан таъминловчи кабел тармоғида шикастланиш юзага келгани сабабли электр энергия таъминотида узилишлар юзага келган.\nҚибрай тумани Салар шахарчаси "Фидокор"," Фаровон", "Маърифат", "Мирзо Улуғбек" ва "Янгийўл" маҳаллаларида соат 20:00 дан 21:00 гача электр энергия таъминотида узилишлар бўлиши мумкин.\nОҳангарон шаҳри барча маҳалла фуқаролари йиғинида 2021 йил 23 июн куни соат 8:00 дан, 25 июн куни соат 18:00 гача табиий газ таъминоти вақтинча тўхтатилади.\nБекобод шаҳри 11-12-13-14-15-64-65-80-81-даҳаларда, “Металлург”,"Муқумий" ва “Янги ҳаёт” МФЙларида вақтинча сув таъминоти тўхтатилади.\nЗангиота тумани Мевазор маҳалласида табиий газ таъминоти вақтинчалик тўхтатилган. Шунингдек, Дехқонобод МФЙ, Маданият МФЙ, Аччисой МФЙ, Зарафшон МФЙ, Чинор МФЙ айрим қисмида электр энергия таъминоти билан вақтинчалик узилишлар бўлади.\nОлтин воҳа – Тошкент вилояти 23 Jun, 16:03\nМуаммони ҳал қилишнинг Тошкентча усули: Олмалиқ ва Оҳангаронни устидан кулишаяптими?\nПойтахтнинг "Салар" ариғидан оқиб ўтадиган сувдан чиқаётган бадбўй ҳидлар ҳақида икки ойдирки, тортишувлар бўлаяпти. "Сувоқава" айбни ўзига олмаяпти, хусусий корхоналар ҳам биз сассиқ ҳидни чиқармаяпмиз, деяпти, хуллас, бош вазир ўринбосари иштирокида комиссия тузилиб, ҳолат ўрганилаяпти.\nАйтишларича, комиссия бир қатор эҳтимолий вариантлар устида ишлайди. Хусусан, “Салар” оқова сув тозалаш иншооти ва “Салар” канали бўйида жойлашган ва белгиланган нормаларга риоя қилмаган ҳолда ишлаб чиқариш чиқиндиларини оқова сув тармоғига ташлаётган корхоналарни Тошкент вилоятининг Олмалиқ шаҳри ва Охангарон тумани ҳудудидан зарур ер участкаси ажратган ҳолда кўчириш бўйича таклиф тайёрлаш.\nСтоп. Олмалиқ ва Оҳангаронда иккинчи сорт инсонлар яшайдими? Устимиздан қотаяпсизларми? Ўзи Тошкент-Андижон йўлининг 25-километридаги улкан чиқиндихона етиб ортади.\nҚолмишига, 4 та цемент заводи, тери заводи, АГМК, Кимё заводидан таралаётган "ёқимли" ифорлар Тошкент воҳасини бадбўй ҳидга тўлдириб тургани етар?\nЭнг алам қиладигани, очиқ-ойдин шундай муҳокама қилиниши ҳақидаги баёнот. Пойтахт вилояти аҳолисини ерга уриш бу!\nСассиқ заводларингни бизга кераги йўқ!!!\nЭнди бадбўй ҳид чиқмайдими? Тошкентдаги “Салар” оқова сув тозалаш иншооти фаолиятини ўрганиш учун бош вазир ўринбосари Б.Мусаев бошчилигида Ҳукумат комиссияси ташкил этилди. Комиссия 10 июлга қадар қуйидаги йўналишлар бўйича ўрганиш олиб боради: ➖ “Салар” оқова сув тозалаш иншооти ва “Салар” канали бўйида жойлашган юридик ва жисмоний шахсларнинг белгиланган меъёрларга мувофиқ оқова сув иншоотига уланганлиги ҳамда ишлаб чиқариш жараёнида ҳосил бўладиган чиқиндиларни ташлаш бўйича нормаларга амал қилиш ҳолати; ➖ ҳудуддаги корхоналар тегишли экологик ҳамда санитария қоидаларига мос равишда фаолият юритаётганлигини ўрганиш ва таҳлил қилиш; ➖ “Салар” оқова сув тозалаш иншоотининг фаолияти белгиланган талабларга мувофиқлиги, шу жумладан уни модернизация қилиш орқали сақлаб қолиш ёки аҳоли яшаш пунктига яқин бўлмаган бошқа ҳудудга кўчириш масаласини ўрганиб чиқиш; ➖ “Салар” оқова сув тозалаш иншооти ва “Салар” канали бўйида жойлашган ва белгиланган нормаларга риоя қилмаган ҳолда ишлаб чиқариш чиқиндиларини оқова…\nОлтин воҳа – Тошкент вилояти 23 Jun, 15:51\n⚠Россия парламенти мигрантларга доир янги қонунни маъқуллади\nРоссия Федерация Кенгаши барча меҳнат мигрантларини бармоқ изларини топшириш ва тиббий кўрикдан ўтказишга мажбур қиладиган қонунни маъқуллади.\n📲Ягона федерал санитария-эпидемиология маълумотлар базаси яратилади, унда хорижий фуқаролар ва фуқаролиги бўлмаган шахсларнинг тиббий кўриклари ва уларнинг натижалари тўғрисидаги маълумотлар тўпланади.\nҲужжат РФда яшаш гувоҳномаси (ВНЖ), ишлаш учун рухсатнома ёки меҳнат патентини олишни истаган чет эл фуқаролари ва фуқаролиги бўлмаган шахсларни давлат ёки шаҳар муассасаларида тиббий кўрикдан ўтказишга мажбур қилади.\n🏬Ҳозир ишлаш учун келган чет элликлар патентни олиш учун ҳужжат топширганда бармоқ излари ва тиббий кўрикдан ўтадилар. Бошқа мақсадларда ёки ЕОИИ бўйича шерик-давлатларидан келган фуқаролардан бу талаб қилинмас эди.\nОлтин воҳа – Тошкент вилояти 23 Jun, 15:18\n"Савиянг йўқ, билиминг йўқ, илминг йўқ, китоб ўқимайсан..."🤦♀\nЎзбекистон давлати ва ҳуқуқи асослари дарслигидан.\nОлтин воҳа – Тошкент вилояти 23 Jun, 14:00\nВилоятда таниқли брендларнинг спорт кийимларини ишлаб чиқариш режалаштириляпти\nТошкент вилояти ҳокими Даврон Ҳидоятов Жанубий Кореянинг “YOUNGONE CORPORATION” корпорация асосчиси Кихак Сунг билан учрашди.\nУшбу корпорация — 40 йилдан кўпроқ вақт мобайнида тайёр тикув маҳсулотлари, пойабзал ва турли хилдаги техник текстиль маҳсулотлари ишлаб чикариш соҳасида дунёдаги “биринчи рақамли” корпорация ҳисобланади. Шу билан бирга, “NIKE”, “ADIDAS” ва “LACOSTE” каби дунёнинг энг таниқли брендларига тайёр кийим-кечак етказиб бериб, йиллик экспорт ҳажми 3 миллиард долларга тенг.\nВилоятда замонавий, тайёр кийим ишлаб чиқариш фабрикасини қуриш лойихаси учун 6 миллион доллар инвестиция ажратилади. Бунинг натижасида 700 та янги иш ўрини яратилади.\nОлтин воҳа – Тошкент вилояти 23 Jun, 12:24\nЎрмон хўжалигига раҳбар бўлган собиқ ҳокимлар\nҚашқадарёда ўрмон хўжалиги раҳбари қизни ишга олиш учун бир кечага тўшакка таклиф қилгани ҳақида хабар тарқалди. Жазосини олади, ҳолат бўйича суриштирув кетяпти.\nЎрмон хўжалиги билан боғлиқ қизиқ бир жиҳат эътиборимни тортди. Ўзбекистонда икки вилоятнинг собиқ раҳбарлари айни пайтда ўрмон хўжалиги бошлиғи вазифасида ишлайди.\nПрезидент Андижонга борганида вилоятнинг собиқ ҳокими Қобилжон Обидов ўрмон хўжалиги раҳбари эканлигини билиб олдик. У интервью бериб, яхши гапларни айтибди.\nТошкент вилоятининг собиқ ҳокими Уммат Мирзақулов айни пайтда Тошкент вилояти Ўрмон хўжалиги бошқармаси бошлиғи вазифасида ишламоқда.\nЎрмон хўжалиги қандай иш? Яшил табиат, ов, ёввойи ўрмон, нафақа чиққан ҳокимлар учун баайни боп жой. Лекин, унда сирли сукунат бор, муҳташам қадамлар жаранги эшитилмайди. Жамиятдан узилишга, тарки дунё қилишга бир амрдек жаранглайди кимнидир бу лавозим билан сийлаш.\nЎрмонда нима бўлади? Тўлки, бўри, илон, чаён, қўй, эчки, мол. Тасаввур қилаяпсизми, Криловнинг масалларини ўқиб, мағзини чақишга бундан ҳам зўр жой йўқ.\nОлтин воҳа – Тошкент вилояти 23 Jun, 10:26\n"Коррупционерлар қора рўйхати шакллантирилади" дейиляпти. Қизиқ, бу рўйхатга тушмаслик ва ундан чиқиш ставкаси қанча бўлар экан-а? Ишқилиб, нархи жуда қиммат бўлмасин-да, агар кўтариб юборишса яна оддий халққа жабр бўлади. Янада кўпроқ талашадими, деймизда 😀\nБундан ташқари, мажбурий декларация қилиш тизими жорий этилиб, 2022 йил 1 январдан сўнг орттирилган мол-мулкка нисбатан татбиқ этилар экан. Назаримда, бу коррупционерлар учун акцияга ўхшаяпти. Тезроқ улгуриб қолинг, жаноб коррупционерлар!\nЭнг қизиқ жойи эса, давлат хизматчиларини вояга етмаган фарзандлари ҳам даромадлари ва мол-мулкини мажбурий декларация қилиши тизими жорий этилиши 🤦🏻♂ Вояга етмаган шахсда мажбурий декларация қилинадиган қандай даромад ва мол-мулк бўлиши мумкин?🤔\nКоррупционерлар қора рўйхати шакллантирилади, давлат хизматчилари даромадлари декларация қилинади, ишга қабул фақат очиқ танлов асосида бўлади, раҳбар кадрлар мажбурий ротацияси йўлга қўйилади – коррупцияга қарши ўта аҳамиятли ҳужжат лойиҳалари ишлаб чиқилди! Президент топшириғи билан коррупцияга қарши муросасиз муҳит яратишга қаратилган Фармон ва қарор лойиҳалари ишлаб чиқилди ва Адлия вазирлиги томонидан жамоатчилик муҳокамасига қўйилади. Ҳужжатлар қабул қилинса, қуйидагилар амалга ошади: ✅ Коррупцияга оид жиноятларни содир этишда айбдор деб топилган шахсларнинг очиқ электрон реестри юритилиши белгиланиб, унга киритилган шахсларга нисбатан бир қатор чекловлар ўрнатилади. (масалан, бундай шахсларнинг давлат хизматига қабул қилиниши, мукофотлар билан тақдирланиши, назорат остида бўлган корхоналар акцияларига эгалик қилиши тақиқланади) ✅ 2022 йил 1 январдан бошлаб, давлат хизматчилари, уларнинг турмуш ўртоғи ва вояга етмаган фарзандларининг даромадлари ва мол-мулкини мажбурий декларация қилиш тизими жорий…\nОлтин воҳа – Тошкент вилояти 23 Jun, 09:10\nЎрта чирчиқлик мебель ишлаб чиқарувчиларга хушхабар!\nПрезидент Шавкат Мирзиёев томонидан мебелсозликни ривожлантиришга қаратилган муҳим ҳужжат имзоланди (21.06.2021 й., ПҚ-5155-сон). Президент қарорига кўра, ҳудудларда кластер усулида мебель маҳсулотларини ишлаб чиқаришга ихтисослашган кичик саноат зоналари ташкил этилади. Шундан, Тошкент вилояти Ўрта Чирчиқ тумани Саидовул қишлоғида 25 гектар ер майдони ажратилади. Бу республика бўйича бошқа вилоятларга нисбатан энг кўп ажратилаётган ер майдони. Вилоят ҳокимлиги ўн кун муддатда мазкур ер майдонларини қонунчиликда белгиланган тартибда ажратилишини таъминланиши лозим.\nБундан ташқари, 2023 йил 1 январга қадар мебель ишлаб чиқаришда фойдаланиладиган айрим хомашё, эҳтиёт қисмлар, фурнитура ва аксессуарлар импортида божхона божининг ноль ставкаси қўлланилади.\nОлтин воҳа – Тошкент вилояти 23 Jun, 08:00\nБўстонлиқ туманида велоспорт-шоссе бўйича ўтказиладиган "Федерация Кубоги" мусобақаси муносабати билан 23, 24 ва 25 июнь кунлари Чимён ҳамда Чорвоққа олиб борувчи айрим йўллар вақтинча ёпилади.\nТошкент вилояти Бўстонлиқ тумани ҳокими фармойишига кўра, 2021 йилнинг 23-24-25 июнь кунлари соат 8-00 дан 14-00 га қадар 4Р12 "Бектемир ш. –Чирчиқ ш. – Ғазалкент ш. Чорбоқ қўрғони" автомобиль йўлининг 61-километрдан (Чимён дам олиш зонасига олиб борувчи йўлга ўтиш жойидан) 73-километрлари оралиғида ("Бочка" номли савдо расталари бошланган жойгача) ва 4Р10 "Чорвоқ сув омбори ҳалқа йўли"нинг 0+500 ва 81+700 оралиғида ("Фаровон", "Арбат", "Чинарис", "Ходжикент" кафелари атрофи) йўлда транспорт воситалари ҳаракати тўлиқ чекланади.\nБўстонлиқ туманининг Чорбоғ қўрғони, Хумсон қишлоқларига ташриф буюрувчи фуқаролар йўлни 4Р11 "Ғазалкент ш- Қизилсув- Чорбоғ қўрғони" орқали айланиб ўтишлари мумкин.\nОлтин воҳа – Тошкент вилояти 23 Jun, 06:15\n⚡ Инсайдерларимизга кўра, коррупцияга қарши кўрашиш бўйича революцион ҳужжатлар тайёрланиб, яқин кунларда жамоатчилик муҳокамасига қўйилади. Уларда қуйидагилар назарда тутилади:\n➖ коррупцияга оид жиноятларни содир этишда айбдор деб топилган шахсларнинг очиқ электрон реестри юритилади. Унга киритилганларга бир қатор чекловлар ўрнатилади;\n➖ 2022 йил 1 январдан бошлаб давлат хизматчилари, уларнинг турмуш ўртоғи ва вояга етмаган фарзандларининг даромадлари ва мол-мулкини мажбурий декларация қилиш тизими жорий этилади;\n➖ манфаатлар тўқнашуви деб ҳисобланадиган ҳолатлар белгиланади, уларга йўл қўйганлар жавобгарликка тортилади;\n➖ коррупцияга оид жиноятлар учун жавобгарлик кучайтирилади;\n➖ кадрлар билан ишлаш, хўжалик ишлари, молия-иқтисод бўлинмалари ва назорат функциясига эга тузилмалар раҳбарларини ҳар 5 йилда ротация қилиш механизми киритилади;\n➖ Коррупцияга қарши курашиш агентлигининг манфаатлар тўқнашуви ҳолатлари бўйича ваколатлари кенгайтирилади.\nОлтин воҳа – Тошкент вилояти 23 Jun, 04:06\nСабаби шуки, ой билан ер орасидаги шу кичкина масофадан ерга боққанимда нуқта сингари мовий, ҳақир, чегаралардан, ранглардан, ирқ ва жинслардан холи ерни кўрдим. Ўзимга-ўзим: "Биз инсонлар нега урушамиз?! Нега бир-биримизни ўлдирамиз?! -дедим. Бош бармоғимни ернинг рўпарасига қўйдим. У ерни тўлиқ қоплади. Мен бу жаҳолат, кўрлик ва биз ғарқ бўлган таъассуб учун ҳўнграб-ҳўнграб йиғладим!".\nМулоҳаза сиздан, қадрдон!\nОлтин воҳа – Тошкент вилояти 22 Jun, 20:54\nОлтин воҳа – Тошкент вилояти 22 Jun, 20:37\nОлмалиқда “Дельфин” аквапарки барчани чорлайди\n🏊♀🏊🏊♂Ёзнинг иссиқ кунларида муздек сув ҳавзасида чўмилишга нима етсин? ОКМК Ижтимоий объектлар бошқармаси тасарруфидаги “Дельфин” аквапарки Сизларни чорлайди.\n🏊🏊♀ Ушбу дам олиш маскани ҳар куни соат 10.00дан соат 20.00гача барча учун хизмат кўрсатади.\n❌Душанба санитар куни.\n📝 Аквапарк фаолиятига доир саволлар шикоятлар ёки таклифларингиз бўлса @IOB_OFFICIAL_bot манзилига ўз фикрингизни йўлланг.\n🏖Марҳамат, азиз мехмонлар сизларни кутиб қоламиз.\nОлтин воҳа – Тошкент вилояти 22 Jun, 17:56\n🚗Ангрен шаҳрида Нексия...\n👷🏻♂"Оҳангароншаҳаргаз" ишга таклиф қилади...\n🏢Бекобод шаҳрида хонадон сотилади...\n📲Янги редми нот 9 телефони...\n🏢Сергелида 4 хонали уй...\n🏛Уйингиз учун травертин ишлари...\n🏠Ўрта Чирчиқда 15 сотих 11 хонали уй 'https://t.me/qurama_market/414?single' rel='nofollow'>сотилмоқда...\nОлтин воҳа – Тошкент вилояти 22 Jun, 17:44\nГениально. Санжайни ишлари самимиятми ёки пиарми, халқ баҳо беради. Шаҳар ҳокимлиги зўр юриш қипти. Ҳар ким ўз ишини қилса-да... 😂\nОлтин воҳа – Тошкент вилояти 22 Jun, 17:42\nТошкент шаҳар ҳокимлиги ижтимоий тармоқларда тарқалган хонанда Санжайнинг чиқишига ўз муносабатини билдиради\nХонанда Санжайдан ушбу таклифни қабул қилиши учун +998977015111 телефон рақамига мурожаат этиш сўралади.\nОлтин воҳа – Тошкент вилояти 22 Jun, 17:30\n"Толибон" – остонамизда. Улар Афғонистоннинг Ўзбекистон билан чегарадош Балх вилоятининг 6 туманини қўлга киритганини айтмоқда.\nБалх билан Мозори Шариф ораси 30 километр. Мозори Шариф Афғонистондаги ўзбек дисапорасиниг таянч нуқтаси. Абдурашид Дўстум жангларда яраланиб, хорижга чиқиб кетгани айтилмоқда.\nАввалроқ ўзбеклар зич яшайдиган Фарёб вилояти толиблар қўлига ўтган эди. Воқеаларнинг бундай ривожланиши яхшиликдан дарак эмас...\nТинчлигимизга кўз тегмасин!\nОлтин воҳа – Тошкент вилояти 22 Jun, 15:45\nОҳангарон тумани ҳокими ҳарбий либосда ҳудудларни айланиб, олис Эртошсой қишлоғига борди. Бу ерда 37-умумтаълим мактаби учун 192-ўринли қўшимча бино ва спорт залини қурилишига старт 'https://t.me/ohangaronthokimligi/9318?single' rel='nofollow'>берилди.\nОлтин воҳа – Тошкент вилояти 22 Jun, 14:51\nСўз эркинлиги ё бор бўлади ёки йўқ – бошқариладиган сўз эркинлиги демократия эмас!\nБир воқелик бўлаётганда томонингни, тарафингни маълум қилиб қўй, дейди ота-боболаримиз. Машҳур Kun.uz нинг бугунги сукунати сўз эркинлиги ҳавосидан нафас олаётган барчани сергак торттираяпти. Сабабларини барчамиз тушуниб турибмиз...\nЮртимизда интернет журналистика байроқдори бўлган нашрнинг бу тахлит "юмшоқ эътирози" медиа оламини тийиб қўйишлар, таъсир чорасини сақлаб қолишга охирги уриниш бўлаётганини билдиради.\nҲа, ҳозир Ўзбекистонда сўз эркинлигининг ҳал қилувчи палласи! Айни шу дақиқаларда келгуси беш йилликда вазият қандай бўлиши ҳақида узил-кесил хулоса қилиш мумкин бўладиган қарорларга келинади.\nРасмий доиралар жим, АОКА жим, Комил Алламжонов бош бўлган фонд жим. Ҳамма бу махфийлик ортида қандай кучлар турганини яхши билади, буёғи ўт билан ўйнашишдай гап.\nАммо, ҳақиқат жамоли ҳаммасидан муҳим ва заруриятдир. Халқимиз эндиликда воқеаларга жим қараб ўтирмайди. Ижтимоий тармоқларни ўқинг, билдирилаётган фикрларга қулоқ тутинг!\nБиз Kun.uz томонидамиз! Журналистикани тинч қўйинглар.


Тожикистонда 100дан ортиқ юк машинаси "Фон-Ягноб"да қор исканжасида қолди (видео)\nАйний туманидаги «Фон-Ягноб» конига кўмир учун йўл олган 100дан ортиқ юк машинаси кучли қорбўронларида қолиб кетди.\nҲайдовчилардан бири Фарҳод Ражабовнинг 26 ноябрь куни хабар қилишича, ёрдам қачон етиб келиши аниқ эмас. Суҳбатдошларнинг сўзларига қараганда, улар совуқ кунлар бошланиши билан айрим корхона ва мактабларни иситиш учун кўмир олиб келиш мақсадида йўлга чиқишган эди. Аммо эндиликда, улар ўзларини иситишга мажбур бўлмоқда, ҳазилашмоқда ҳайдовчилар.\n«Фон-Ягноб» Тожикистондаги энг йирик кўмир конларидан бири ҳисобланади. Кон Душанбе ИЭСни, “Талко” алюмин компаниясини, «Таджикцемент» ва «Хуаксин Гаюр цемент»ни кўмир билан таъминлайди.\nМамлакат саноатида кўмирдан кенг фойдаланиш 2012 йилда бошланган эди. Ўшанда Тошкент “мовий ёқилғи”ни Хитой ва Россияга экспорт қилиши сабабли Тожикистонга табиий газ етказиб бериш имкониятлари йўқлиги ҳақида маълум қилган эди. Шундан сўнг Тожикистонйирик корхоналарини кўмирга ўтказишга мажбур бўлган эди.\nТожикистонда кўмир қазиб олиш йилдан йилга ошмоқда: 2015 йилда 1 млн тонна қазиб олинган бўлса, 2016 йилда1 млн 300 минг тонна кўмир қазиб олинди. Айни дамда Тожикистондаги 200га яқин корхона кўмирда ишлайди.


Муҳтарам жамоат! Инсонийлик жамияти ҳеч қачон бир жойда тўхтаб турмайди, доимий равишда ривожланиш ва ўзгаришда бўлади. Йигирманчи асрнинг энг катта кашфиётларидан бири бу – халқаро тармоқ, яъни интернет бўлди, десак хато бўлмайди. Бу тармоқ қисқа йилларда телевидение, радио, газета ва журналларни орқада қолдирди. Дунё бўйича сон-саноқсиз одамлар интернет хизматларидан фойдаланадилар, ахборот алмашадилар, турли масалаларни ҳал қиладилар.\nИнтернет пайдо бўлгандан бери баъзилар уни ижобий баҳолашса, баъзилар салбий томонларини гапиради. Бу мавзудаги мақбул қараш шуки, интернет ҳам телевизор, радио каби бир восита. Уни яхшиликка ишлатсак яхши, ёмонликка ишлатсак ёмон нарсага айланади. Бу ердаги энг муҳим омил – инсон омилидир. Чунки инсон бир пайтнинг ўзида яхши маълумот ҳам, ёмон маълумот ҳам тарқатиши мумкин. Унинг муқобилида бошқа бир инсон яхши ёки ёмон маълумотни қабул қилиб олиши мумкин. Демак, бизнинг энг муҳим вазифамиз, интернетдан ёмон мақсадда фойдаланаётган инсонларга, айниқса ёш авлодга тўғри йўлни кўрсатиш, зарарли оқибатлардан огоҳлантиришдир. Бошқа томондан эса ижтимоий тармоқларда миллий-диний қадриятларимизга зид нарсаларни тарғиб қилаётган шахслар таъсирига тушмаслик йўлларини ўргатишдир. Зеро, Аллоҳ таоло шундай марҳамат қилади:\nلَا تَزُولُ قَدَمَا ابْنِ آدَمَ يَوْمَ الْقِيَامَةِ مِنْ عِنْدِ رَبِّهِ حَتَّى يُسْأَلَ عَنْ خَمْسٍ: عَنْ عُمْرِهِ فِيمَاأَفْنَاهُ وَعَنْ شَبَابِهِ فِيمَا أَبْلَاهُ وَعَنْ مَالِهِ مِنْ أَيْنَ اكْتَسَبَهُ وَفِيمَا أَنْفَقَهُ وَمَاذَا عَمِلَ فِيمَا عَلِمَ (رواه الإمام الترمذي)\nҲурматли азизлар! Юқорида инсон бир ўзи интернетдан фойдаланиши ҳақида гапирдик. Бундан ҳам муҳимроқ яна бир фаолият бор, яъни икки ва ундан ортиқ кишилар орасидаги виртуал алоқалар. Бунга чат, форум, фейсбук, телеграм, инстаграм ва твиттерларни мисол қилиш мумкин. Бугунги кунда мана шу соҳада ўзимизни тўғирлаш, хато-камчиликларимизни ислоҳ қилишга жуда-жуда муҳтож бўлиб турибмиз. Чунки аксарият жамият, дин, оила ва шахсиятга таҳдидлар мана шу йўлдан келмоқда. Қуйида бу йўналишда ҳам энг муҳим одобларга тўхталамиз:\nИнтернетдаги ўзаро алоқаларда ҳам динимиздаги умумий қоидаларга риоя қилиш, ман қилинган ишлардан қайтиш асос бўлиши керак;\nБошқача айтганда ижтимоий тармоқлар ғийбатчилар “жавлон” урадиган майдон бўлиб қолмаслиги керак. Бу соҳада ҳам намунали бир инсон сифатида фаолият юритиш лозим бўладики, эрта қиёматда пушаймон бўлиб қолмайлик.\nИнтернетдаги ўзаро алоқаларда мусулмон киши ўзига тақво, яхши гумон, бағрикенглик ва чиройли хулқни лозим тутиши керак;\nТақво, яхшилик ва ҳусни хулқ ҳақида ҳадиси шарифда шундай дейилади:\nاتَّقِ اللَّهَ حَيْثُما كُنْتَ، وَأَتْبِعِ السَّيِّئَةَ الْحَسَنَة تَمْحُهَا، وَخَالِقِ النَّاسَ بِخُلُقٍ حَسَنٍ "\nяъни: “Қаерда бўлсанг ҳам Аллоҳдан қўрққин, ёмонликка яхшиликни эргаштирки, ёмонликни ювиб кетади, одамларга чиройли хулқ билан муомала қил” (Имом Термизий ривояти)\nАфсуски, ижтимоий тармоқларда мусулмонлар бир-бирини ҳақорат қилиши, туҳмат, ҳаттоки бўҳтон қилиши, обрўйига путур етказиши, ғийбат қилиши, ўзининг она юрти ва жамиятда фитна уруғларини сочиши кузатилиб турибди. Энг ёмони бундай кишиларда холислик топилмаяпти. Улар баъзи пайтларда “тирноқ ичидан кир қидириш”га тушмоқдалар. Лекин кўз ўнгларида турган яхши ишлар, ислоҳотлар ва ўзгаришларни кўришмаяпти. Гоҳида ўзлари нима исташаётганини ҳам англамай қолишмоқда.\nИнтернет орқали ўзга жинс вакиллари билан алоқа қилишда номаҳрамлик масаласига жуда эҳтиёт бўлиш керак;\nМана шу масалага бепарво бўлиш, кўп муаммоларга сабаб бўлмоқда. Эркакка келган хатлар хотиннинг қўлига тушиб, оилага путур етмоқда, ёки эр хотиннинг бегона эркаклар билан ёзишмаларини топиб олиб, талоқ қўймоқда. Ҳали оила қурмаган ёшлар орасида ҳам ижтимоий тармоқларда турли ношаръий алоқалар, ҳаёсизлик, зинонинг виртуал кўринишлари кузатилмоқдаки, бу биз учун огоҳлантирувчи “қўнғироқ” бўлиши керак. Тўғри, шариат қоидаларига амал қилиб, беғараз мақсадлар билан, зарурат миқдорича бирор маълумот олиш, сўраб ўрганиш мумкин. Лекин ўзаро “электрон муҳаббат” алоқаларини ўрнатиш ҳаром ҳисобланади.\nИнтернет орқали ўзаро алоқада ёлғон, уйдирма хабарлар, сурат, аудио ва видео маҳсулотларини тарқатмаслик талаб қилинади.\nБу ишни турли мақсадларда қилиниши мумкин. Кимдир мақсадига етиш учун, кимдир шов-шув кўтариш, кимдир одамларнинг устидан кулиш учун қилади. Баъзилар диний маънодаги ёлғон хабар тарқатадилар (яқинда Қуёшдан “эртага жавоб берасиз”, деган овоз келмоқда деб маълумот тарқатишди) ва бу билан динга ёрдам бермоқчи бўладилар. Аслида динимиз ундай “ёрдамлар”га муҳтож эмас ва ёлғон хабарлар тарқатиш динимизда қаттиқ қораланади.\nҲурматли жамоат! Бугунги куннинг талаби – интернетнинг ижобий жиҳатларидан фойдаланиб, дунё-охиратимизни обод қиладиган, халқимизга манфаат келтирадиган ишларни қилишдир. Ҳар бир мусулмон ҳаётда қандай умуминсоний ва диний қоидаларга амал қилиши лозим бўлса, интернетдан фойдаланишда ёки ўзаро алоқада ҳам шу асосларга риоя қилиши шарт. Акс ҳолда, турли ноқулайликлар ва гуноҳ ишларга аралашиб қолинади. Демак, яқинларимиз, айниқса ёшларни ижтимоий тармоқнинг салбий жиҳатлари ва оқибатларидан ҳимоя қилиш, доимий тушунтириш ишларини олиб бориш ҳар биримизнинг бурчимиздир.\nАллоҳ таоло барчамизни тўғри йўлида собитқадам қилсин! Омин.\nИЛОВА: Фолбинлик ва унинг зарарлари ҳақида\nҲурматли жамоат! Бугунги кунимизда жамиятдаги тинчлик-фаровонлик ва оилаларнинг тотувлигига салбий таъсир кўрсатаётган омиллардан бири фолбинликдир. Фолбин – ғайбни билишни даъво қилувчи, асосан сеҳр-жоду билан шуғулланувчи кимса. Динимизда ғайб илми, яъни, келажакда нима ишлар бўлишини Аллоҳ таолодан ўзга ҳеч ким билмаслиги Қуръони карим оятлари ва ҳадиси шарифларда қатъий таъкидланади. Қуръони каримнинг Жин сураси 26-27-оятларида шундай дейилади: “(У) ғайбни билувчидир. Бас, Ўз ғайбидан бирор кимсани хабардор қилмас. Фақат Ўзи рози бўлган (танлаган) пайғамбарнигина(икки дунёнинг баъзи сирларидан огоҳ этар)”.\nДемак, фолбинларнинг ғайбни билиш даъвоси ёлғон бўлиб, улар бирор қайғу ёки ташвиш сабабли руҳий тушкунликка тушган, мол-дунё, ҳасадга жуда ружу қўйганларни лақиллатиш билан шуғулланади. Фолбинлар жамият ичига турли шубҳа ва гумонларни сочадилар. Бир одамнинг иши юришмаслигига қўшнилардан бири сабабчи деб кўрсатилади ва натижада барча қўшнилар гумондор бўлиб қолади.\nУларнинг сеҳр-жоду, иссиқ-совуқ билан шуғулланишига келсак, динимизда сеҳр билан шуғулланишнинг ҳукми куфр ҳисобланади ва бунинг далили ояти каримада мавжуд. Аллоҳ таоло Бақара сурасининг 102-оятида: “Сулаймон кофир бўлмади, лекин одамларга сеҳр (жоду)ни ҳамда Бобилдаги Ҳорут ва Морут номли фаришталарга туширилган нарсаларни ўргатадиган шайтонлар кофир бўлдилар”, деб огоҳлантирган.\nШу ўринда бир мулоҳаза пайдо бўлади. Фолбинлар, сеҳр-жоду қилувчиларнинг “тегирмонига сув қуяётган”, уларнинг “ошиғини олчи” қилаётганлар ким ўзи? Қатъий айтишимиз мумкин, улар ҳеч ҳам бегоналар эмас, кимнингдир онаси, ё опаси, ё хотини, ё қўшниси, хуллас ёр-биродари. Ана кимларга тушунтириш ишларини олиб боришимиз керак! Яқинларимизга фолбинлар бахт саодат, бойлик ёки муҳаббат ато эта олмаслиги, аксинча уларнинг ўзи шу нарсаларга муҳтож эканини қайта-қайта эслатишимиз керак. Аксарият фолбинлар оиладан тинчимаган, иқтисоддан қийналган ва руҳий носоғлом бўлишади, энди уларнинг олдига ўзида йўқ нарсани сўраб бориш ақлга тўғри келадими?!\nХалқимизда: “Ўтган ишга саловат”, деган гап бор. Ҳозиргача фолбинга қатнаган бўлсак, энди тўхтайлик, билиб-билмай, насф васвасаси билан фолбинлик қилиб кун кўраётган юртдошларимиз ҳам тавба-тазарру йўлига ўтишиб, ҳалол касб қилсинлар, жамиятга фойдали бир инсон бўлиб, элу-халқни дуосини олишсин, шояд ўтган гуноҳларга каффорат бўлса!\nАллоҳ таоло барчамизга инсоф-тавфиқ, рушду-ҳидоят берсин!\n“Вақф” хайрия жамоат фонди томонидан 2019 йил 3 февраль куни Фарғона шаҳрида “Меҳр-мурувват карвони”ҳамда “Сиз бизга кераксиз” хайрия тадбирлари ўтказилди. Ушбу тадбирларда 90 нафар ижтимоий ҳимояга муҳтож, имконияти чекланган ва боқувчисини йўқотган шахсларга озиқ-овқат маҳсулотлари, 10 нафар ногиронлиги бор шахсларга ногиронлик аравачалари, 600 нафаргапиришида ва эшитишида нуқсони бор имконияти чекланган шахсларга хайриялар қилинди. Мазкур тадбирларда жами 121 579 450 (бир юз йигирма бир миллион беш юз етмиш тўққиз минг тўрт юз эллик) сўмлик товар ва моддий бойликлар хайрия сифатида тақдим қилинди.\nяъни: “Аллоҳга “чиройли қарз” берадиган (Унинг йўлида ўз бойлигидан сарфлайдиган) киши бормики, унга бир неча баробар кўп қилиб қайтарса? Ҳолбуки, Аллоҳ (ризқни) танг ҳам, кенг ҳам қилур ва (сизлар) Унинг ҳузурига, албатта, қайтарилажаксизлар” (Бақара сураси, 245-оят ).\nМуҳтарам имом-домла! Келгуси жума маърузаси “ИЖТИМОИЙ ҲИМОЯГА МУҲТОЖЛАРГА ҒАМХЎРЛИК” ҳақида бўлади. Жамоатга эълон қилишингизни сўраймиз.


ХАРСАНГИСТОН ҲАНГОМАЛАРИ « Ўзбекистон Халқ Ҳаракати\n03 May 2020 - 20:09\nЎЗАК қисми шўрланмаган тупроқдан зичланган даражаси ГОСТ-СТАНДАРТга жавоб берадиган бўлиши шарт;\nЎЗАКни ушлаб туриш учун икки томонидан 20-25 метр энлиликдан зичланган-шиббаланган шағал кўтарилади, тўғонга сув уриб турадиган ички томонига пастдан кавланган ерга ботирилган харсанг тошлар то энг юқорисига қадар устма-уст териб чиқилади, бу харсанглар шағал устини лойқа қоплаб мустаҳкам қатлам ҳосил қилгунча ғов бўлиб туради.\nКамина 2007 йилда Наманган вилоятининг Чуст тумани билан Тўрақўрғон тумани чегарасида Сирдарё ўзанига туташ жойда барпо этилган РЕЗАКСОЙ СУВ ОМБОРИ қурилиши тўғрисида айнан “ТЎПАЛАНГ” МЧЖ фаолияти ҳақида “РАЗАКСОЙ АФСОНАСИ” номли ҳужжатли китоб ёзганман.\nАфсуски, 1000 дона қаттиқ муқова китоб учун “ЯНГИ АСР АВЛОДИ” нашриётига корхона керакли миқдорда пул ўтказган бўлса-да, бироқ беш донагина нишона нусхаси чоп этилган бўйича китоб нашри тақа-тақ тўхтатилади. Чунки 5 000.000 (ярим млрд) сув тўплаш сиғимига эга бўлган Резаксой сув омбори вегетация авж оладиган август ойида Жиззах ва Сирдарё вилоятларини қишлоқ хўжалигини сув билан таъминлашга ўлжалланган эди. Тендерда ютиб чиққан\nТЎПАЛАНГ”чилар сув омбори қурилишида 1000 (минг) нафар ишчи-мутахассислари уч сменада кеча-кундуз тинимсиз ҳалол меҳнат қилиб, объектни 2007 йил МУСТАҚИЛЛИК БАЙРАМИГА тантанали туҳфа қилишга шайланиб, МЧЖ раҳбари Абдуғани Сангинов Ўзбекистон Қаҳрамони унвони билан тақдирланиши кутилаётган фараҳбахш кунлари бирдан момогулдирак бошланиб кетади:\n“Ҳа, нима бўлди?” деб сўрайман Иноятулла ака Суннатовдан (Сариосиё тумани собиқ ҳокими). “Э-э, асти сўраманг, бу ёғи қовун бўлди-ку, иним!” “Тинчликми ўзи? — дейман ажабланиб. — Мен ёзган китоб қўлёзмасини Президент аппаратида норасмий ЦЕНЗОР бўлиб олган шогирд Муртазо ҚАРШИБОЙ заррабин остига қўйиб ўқиган бўлса ҳам бирорта зарарли ғоя унсурларини топа олмаган эди, қайтанга: “Шунча спецефик маълумотларни қандай тўпладингиз, Наби ака?” деб ҳайратланганди.\nСангинов “Герой бўлармикан-йўқми?” деб қизиқаман. “Қовун тушибди, иним! Сув омбори Довоннинг Қурама томонига қурилиши лозим экан. Водий томонда барпо этилган сув омборидан август ойида Сирдарё ўзанига сув ташланса, Тожикистоннинг Қайроққум сув омбори ёнидан ўтадими?\nЎз территориясидан ўтаётган сув ҳавзасидан 70 фоизини олиб қолиши мумкин экан.\nХалқаро қоида шунақа экан…\nПрезидент Каримов лойиҳачилар билан қурувчиларни ҳам кабинетига таклиф қилибди…\nШунда йиғилишда қатнашаётган рус мутахассис:\n“Кечирасиз, И. А., бу Резаксой сув омбори нима учун барпо этилди?” деб савол беради.\nАна шу саволга жавоб топиш ўрнига президентнинг фиғони фалакка чиқиб кетади: “Нега сув омборни Мирзачўл томонга қуриш кераклигини айтмадинглар!” деб дағдаға қилади.\nБош вазир ҳам гап эшитади.\nБайрам арафасида мукофот олмоқчи бўлган қрувчиларнинг ҳафсаласи пир бўлади…\nРезаксой сув омбори қурилишини бош вазир Ш. М. Мирзиёев бошдан-охиригача назорат қилади. Катта иш охирида раҳмат эшитиш ўрнига танбеҳ эшитади бош вазир…” “Лекин Каримов кўрсатган жойга сув омбор қурилишига эътироз билдирса, ўша заҳоти ишдан ҳайдаларди-да! Тўғрими?” деб сўрайман. “Тўғри, Ҳа, президентга таклиф айтиш ҳам хавфли”, дейди Иноят ака. Хуллас, 70 000 000 (етмиш млн) пул сарфлаб барпо этилган Резаксой сув омборида ҳозир балиқ боқиляпти, холос…\nСардоба фожиаси ҳам, Резаксой фожиаси ҳам миллатимиз кулфатидир.\nЎзбекистон мусибатдан чиқиши учун нима қилмоқ керак?


Ўзбек миллий мақом санъати марказининг ҳудудий бўлимларини ташкил этиш тўғрисида\n8172 Министерство культуры Республики Узбекистан 21/09/2019 06/10/2019 0\nЎзбек миллий мақом санъати марказининг ҳудудий\nбўлимларини ташкил этиш тўғрисида\nЎзбекистон Республикаси Президентининг “Ўзбек миллий мақом санъатини янада ривожлантириш чора-тадбирлари тўғрисида” 2017 йил 17 ноябрдаги ПҚ-3391-сон қарори билан тасдиқланган “Ўзбек миллий мақом санъатини янада ривожлантириш чора-тадбирлар дастури”нинг 5-банди ижросини таъминлаш мақсадида:\n1. Қорақалпоғистон Республикаси, вилоятлар ва Тошкент шаҳрида Ўзбек миллий мақом санъати марказининг ҳудудий бўлимлари (кейинги ўринларда худудий бўлимлар деб аталади) ташкил этилсин ва уларга юридик шахс мақоми берилсин.\n2. Ҳудудий бўлимларнинг асосий вазифаси этиб:\nЎзбекистонда мақом санъатини янада ривожлантириш, бу борада шаклланган ҳудудий ижрочилик мактаблари ва анъаналарини, мақом устозлари, бастакорлари, моҳир хонанда ва созандалар ижро меросларини теран ўрганиш ва қайта тиклаш;\nхалқимизни мақом санъатидан баҳраманд этиш, ёш авлод қалбига мақом оҳангларини сингдириш, уларда миллий ўзликни англаш туйғусини янада камол топтириш;\nреспубликада танилган мақом санъати усталарининг маҳорат дарсларини ташкил этиш ва ўтказиш;\nхудудий мақом ижро йўлларини пухта эгаллаш ҳамда энг мукаммал ижро намуналарини келажак авлодга қолдириш мақсадида мақомларнинг янги “Олтин фонди”ни яратилишига ҳисса қўшиш;\nмақом санъатини замонавий усуллар билан бойитиб талқин этаётган ижрочиларни, мақом билимдонлари, мусиқашунос олимлар ва бастакорлар, ҳудудий мақом бўлинмалари ходимлари фаолиятини моддий ва маънавий рағбатлантириш, белгилансин.\nҳудудий бўлимларни молиялаштириш маҳаллий бюджет маблағлари ҳисобидан амалга оширилади;\nҳудудий бўлимлар ходимлар меҳнатига хақ тўлаш бўйича концерт ва сарой ташкилотларига тенглаштирилади;\nЎзбекистон Республикаси Вазирлар Маҳкамасининг 2018 йил 19 июндаги “Давлат маданият муассасалари ва давлат архивлари ходимлари меҳнатига ҳақ тўлаш ва уларни моддий рағбатлантиришнинг такомиллаштирилган тизимини тасдиқлаш тўғрисида” 458-сонли қарорининг 3 ва 4-иловаларига мувофиқ Мақом марказининг маъмурий-бошқарув, бадиий-раҳбарият ходимлари, хонандалар ва созандалар лавозим маошларини аниқлашда базавий лавозим маошлари миқдорлари 1,2 коэффициентга оширилган ҳолда қўлланилади.\nМақом маркази ва унинг ҳудудий бўлимларига Ўзбекистон Республикаси Вазирлар Маҳкамасининг 1995 йил 28 октябрдаги 415-сон қарори тадбиқ этилиб, Ўзбекистон Республикаси Президентининг 1995 йил 20 октябрдаги ПФ-1280-сон Фармони татбиқ этиладиган Республика маданият муассасалари рўйхатига киритилади;\nМақом марказининг ҳудудий бўлимлари жойларда ўтказиладиган тадбирларга (Давлат тадбирлари бундан мустасно) мақом маркази билан келишган ҳолда ва унинг рухсати билан жалб этилади;\nМақом маркази томонидан ўтказиладиган концертлар ва тадбирлар бўйича тузиладиган шартномалар танловларсиз, электрон порталига жойлаштирмасдан тўғридан тўғри амалга оширилади;\nюридик ва жисмоний шахслар томонидан Мақом ижрочилиги бўйича ўтказиладиган концертлар дастури ва сценарийси мақом маркази қошидаги Бадиий кенгаш томонидан кўриб чиқилади ҳамда унинг хулосаси асосида ташкил этилади;\nконцерт иштирокчиларининг ижрочилик маҳорати, концерт дастури ва сценарийсини кўриб чиқилганлиги ҳақидаги хулоса учун тўлов, энг кам иш хақининг 50 фоизи миқдорида белгиланади.\n4. Қорақалпоғистон Республикаси Вазирлар Кенгаши, Тошкент шаҳар ва вилоят ҳокимликлари:\nҳудудий бўлимларга фаолият олиб бориш учун бино;\n1 дона енгил автомашина, мебель ва техник жиҳозлар харид қилиш учун маблағ;\nенгил автомашина ва 1 дона автобус сақлаш учун лимит ажратсин.\n5. Маданият вазирига зарур ҳолларда ходимларнинг чекланган штатлар сони ва меҳнатга ҳақ тўлаш фонди доирасида Мақом маркази ва унинг ҳудудий бўлимлари ташкилий тузилмасига ўзгартиришлар киритиш ҳуқуқи берилсин.\nМақом марказига 1 та навбатчи енгил автомобиль ва 1 та юк машинаси сақлаш учун қўшимча лимит ажратсин;\nҳудудий бўлимларни моддий-техник базасини мустаҳкамлаш мақсадида хорижий давлатлардан танловларсиз, электрон порталга жойлаштирмасдан тўғридан тўғри тузилган шартномалар (контрактлар) асосида техник жиҳозлар харид қилиш учун рухсат берилсин.\n7. Ўзбекистон Республикаси Президентининг “Ўзбек миллий мақом санъатини янада ривожлантириш чора-тадбирлари тўғрисида” 2017 йил 17 ноябрдаги ПҚ-3391-сон қарорига иловага мувофиқ ўзгартириш ва қўшимчалар киритилсин.\n8. Мазкур қарорнинг бажарилишини назорат қилиш Ўзбекистон Республикаси Бош вазири А.Арипов ва Ўзбекистон Республикаси Маданият вазири Б.Сайфуллаев зиммасига юклатилсин.\n2019 йил “___" ___________\nПҚ-_____ - сон қарорига илова\nЎзбекистон Республикаси Президентининг “Ўзбек миллий мақом санъатини янада ривожлантириш чора-тадбирлари тўғрисида”\n2017 йил 17 ноябрдаги ПҚ-3391-сон қарорига киритилаётган ўзгартириш ва қўшимчалар\n1.Ўзбекистон Республикаси Президентининг “Ўзбек миллий мақом санъатини янада ривожлантириш чора-тадбирлари тўғрисида” 2017 йил\n17 ноябрдаги ПҚ-3391-сон қарорининг 3-иловасига қуйидаги қўшимчалар киритилсин:\nЎзбек миллий мақом санъати марказининг ташкилий тузилмаси\nЎзбек миллий мақом санъати марказининг ҳудудий бўлимлари таркибий тузилмаси\nХодимларнинг умумий чекланган сони - 41 бирлик.\nТехник ва хизмат кўрсатувчи ходимлар сони қонун ҳужжатларида белгиланган нормативларга мувофиқ ажратилади.\n2. Ўзбекистон Республикаси Президентининг “Ўзбек миллий мақом санъатини янада ривожлантириш чора-тадбирлари тўғрисида” 2017 йил 17 ноябрдаги ПҚ-3391-сон қарорининг 3-иловасига қуйидаги ўзгартириш киритилсин:\nЎзбек миллий маком санъати марказининг таркибий тузилмаси\nРеспублика мақом маркази ходимларнинг умумий чекланган сони - 90 бирлик.


ГАВҲАР АЛИМОВА ИШТИХОНДА ТЕРИМЧИЛАР ҲУЗУРИДА » Иштихон овози газетаси\nГАВҲАР АЛИМОВА ИШТИХОНДА ТЕРИМЧИЛАР ҲУЗУРИДА\nИштихон тумани “Равот қўрғони” ММТП ҳудудидаги “Хумоюншоҳ” фермер хўжалиги чевар теримчиларини рағбатлантирди.\nФермер хўжалигида терим қизғин бормоқда. Мавжуд 34 гектар майдондаги ғўзалар чамандек очилган.Сўғот маҳалла фуқаролар йиғини мутахассиси Хайринисо Қиличеванинг таъкидлашича уйда бекор ўтирган оила бекалари, ёшлар теримда иштирок этмоқда. Ҳар куни қабул манзилгоҳларига 7- 7,5 тонна пахта еткизиб берилаётир.\nКунлик теримда илғорлик қилаётган ўн нафардан ортиқ теримчиларга қимматбаҳо совғалар, китоблар тақдим этилди.\nАйниқса Гулпора Турдиева, Ҳусния Нурматова, Лола Шарипова, Сабоҳат Қиличева, Ободой Шарипова, Қундуз Алимова, Элмира Эсиргапова, Ирода Рустамова,Озода Рустамова, Зиёда Раббимовалар эътибор а ғамхўрликдан руҳланган ҳолда янада ғайрат билан теримга киришдилар.\nИШТИХОНГА УЧТА ЯНГИ “JOHN DEERE” ТЕРИМ КОМБАЙНИ КЕЛТИРИЛДИ\n11 окт, 10:25\n02 авг, 10:28\nҲоким халқободликлар мурожаатини тинглади\n22 июл, 13:34\nҲосил мўл ва сифатли\n07 июн, 10:14


36584 Ўқиш режими + -\nЙигирма еттинчи одоб –Аллоҳни зикр қилиб ётиш.\nУхлаш пайтида Аллоҳ таолони зикр қилиш суннат амаллардандир. Зикрнинг турли сийғалари бор. Пайғамбаримиз соллаллоҳу алайҳи васалламдан ухлашдан олдин айтиладиган кўплаб зикрлар ривоят қилинган:\n1. Анас розияллоҳу анҳудан ривоят қилинади: «Набий соллаллоҳу алайҳи васаллам тўшакларига ётсалар: «Алҳамдулиллааҳиллазий атъаманаа ва сақоонаа ва кафаанаа ва ааваанаа, факам мимман ла каафия лаҳу ва ла муъвия», – дер эдилар» (Муслим ривоят қилган).\nДуонинг маъноси: «Бизни таомлантирган, бизни суғорган, бизни қутқарган ва бизга жой берган Зотга ҳамд бўлсин. Қанчадан-қанча жой берувчиси ва қутқарувчиси йўқ кишилар бор».\n2. Абул Азҳар Анмарий розияллоҳу анҳудан ривоят қилинади: «Расулуллоҳ соллаллоҳу алайҳи васаллам тунда тўшакларига келсалар: «Бисмиллааҳ, вазоъту жанбий лиллааҳ, Аллооҳуммағфир лий занбий, ваахсий шайтооний ва фукка риҳооний важъалний финнадиййил аълаа», дердилар» (Абу Довуд ривоят қилган).\nДуонинг маъноси: «Аллоҳнинг исми билан ёнбошимни Аллоҳ учун қўйдим. Аллоҳим! Гуноҳимни мағфират қил, шайтонимни ҳайдаб юбор, гаровимдан озод қилгин ва мени олий жамоатда (фаришталар жамоасида) қилгин».\nБу ҳадисдаги «гаровимдан озод қилгин» деган жумланинг маъноси қуйидагича: ҳар бир инсон қилган амалининг гаровидир. Яъни инсон бу дунёда қандай амал қилган бўлса, охиратда ана шу амалининг тутқуни, гаровига айланади, Аллоҳ таолонинг ҳузурида гаровга олиниб, тутқин бўлиб қолади. Бу ҳақда ояти каримада шундай дейилган:\n«Ҳар бир шахс ўз касбининг гаровидир. (Бундан) ўнг тараф соҳиблари мустаснодир» (Муддасир сураси, 38-оят).\n3. Ҳузайфа розияллоҳу анҳудан ривоят қилинади: «Набий соллаллоҳу алайҳи васаллам ухламоқчи бўлсалар: «Бисмикаллооҳумма амууту ва аҳяа», дер эдилар, уйқудан уйғонганларида эса: «Алҳамдулиллааҳиллазий аҳяана баъда маа амаатанаа ва илайҳин нушуур», дер эдилар» (Бухорий ривоят қилган).\n4. Абу Ҳурайра розияллоҳу анҳудан ривоят қилинади: «Расулуллоҳ соллаллоҳу алайҳи васаллам шундай дедилар: «Бирортангиз тўшагига ётса, изорининг ичкари тарафи билан тўшагини қоқиб ташласин. Чунки у ўзидан кейин тўшагида нима қолганини билмайди. Кейин ётмоқчи бўлса, ўнг томони билан ётиб: «Бисмикаллооҳумма Роббий вазоъту жанбий ва бика арфаъуҳу ин амсакта нафсий фарҳамҳаа ва ин арсалтаҳаа фаҳфазҳаа бимаа таҳфазу биҳи ибаадакас соолиҳийна», – десин» (Муттафақун алайҳ).\nДуонинг маъноси: «Сенинг исминг билан ёнбошимни қўйдим. Сенинг (исминг) билан уни (ердан) оламан. Агар жонимни оладиган бўлсанг, унга раҳм қилгин. Агар жасадимга ҳаётни қайтарсанг (уйқудан уйғотсанг), солиҳ бандаларингни ҳимоя қилган нарсалар билан уни ҳам ҳимоя қилгин».\n5. Абу Ҳурайра розияллоҳу анҳудан ривоят қилинади: «Набий соллаллоҳу алайҳи васалламдан ривоят қилинади: «У зот тўшакларига ётганларида: «Аллооҳумма Роббас самааваатис сабъи ва Роббил арзи ва Робби кулли шайъин фаалиқол ҳабби ван наваа мунзилат Таврооти вал инжийли вал Қуръаани аъуузу бика мин шарри кулли зий шаррин анта аахизун бинаасиятиҳи антал аввалу фалайса қоблака шайъун ва антал аахиру фалайса баъдака шайъун ва антаз зооҳиру фавқока шайъун ва антал баатину фалайса дуунака шайъун иқзий анниддайни ваағниний минал фақри», дер эдилар» (Бухорий ривоят қилган).\nДуонинг маъноси: «Эй етти осмон ва ернинг ва ҳар бир нарсанинг Робби, данак ва донни бўлувчи (яратувчи), Таврот, Инжил ва Қуръонни нозил қилувчи Аллоҳим! Сендан ҳар бир ёмонлик қилувчининг ёмонлигидан паноҳ сўрайман. Сен унинг пешонасидан тутувчисан. Сен Аввалсан. Сендан олдин бирор нарса йўқ. Сен Охирсан. Сендан кейин ҳеч нарса йўқ. Сен Зоҳирсан. Сендан устун ҳеч нарса йўқ. Сен Ботинсан. Сенсиз ҳеч нарса йўқ. Қарзимни узгин ва мени фақирликдан бой қилгин».\n6. Абдуллоҳ ибн Амр розияллоҳу анҳумодан ривоят қилинади. У бир кишини ётоғига келганда «Аллооҳумма ҳолақта нафсий ва анта таваффаҳаа лака мамаатуҳаа ва маҳяаҳаа, ин аҳяйтаҳаа фаҳфазҳаа ва ин аматтаҳаа фағфир лаҳаа, Аллооҳумма инний асъалукал аафията», дейишга буюрди.\nУ киши: «Буни Умар розияллоҳу анҳудан эшитганмисиз?» – деди.\nУ: «Умардан ҳам яхшироқ бўлган Расулуллоҳ соллаллоҳу алайҳи васалламдан эшитганман», деди» (Муслим ривоят қилган).\nДуонинг маъноси: «Аллоҳим! Сен жонимни яратдинг ва Сен уни ўлдирасан. Унинг ўлиги ва тириги ҳам Сеникидир. Агар уни тирилтирсанг, сақлагин, агар уни вафот эттирсанг, мағфират қилгин. Аллоҳим! Сендан офиятни сўрайман».\n7. Абу Ҳурайра розияллоҳу анҳудан ривоят қилинади: «Абу Бакр Сиддиқ розияллоҳу анҳу: «Эй Аллоҳнинг Расули! Тонг отганда ва кеч кирганда айтиладиган калималарни менга буюринг», – деди. У зот: «Аллооҳумма фаатирас самааваати вал арзи, аалимал ғойби ваш шаҳаадати, робба кулла шайин ва малийкаҳу, ашҳаду аллаа илааҳа иллаа анта, аъуузу бика мин шарри нафсий ва мин шарриш-шайтоон ва ширкиҳи», дедилар ва: «Тонг отганда ва кеч кирганда ётадиган жойингга борсанг, (шуларни) айтгин», – дедилар» (Абу Довуд ва Термизий ривоят қилишган).\nДуонинг маъноси: «Ер ва осмонларни яратувчи, ғайбни ва шаҳодатни билувчи, ҳар бир нарсанинг Робби ва подшоҳи бўлган Аллоҳим! Сендан бошқа илоҳ йўқ, деб гувоҳлик берман. Сендан нафсимнинг ва шайтоннинг ёмонлигидан ва ширкдан паноҳ сўрайман».\n8. Тасбеҳ, ҳамд ва такбир айтиш.\nАли розияллоҳу анҳудан ривоят қилинади: «Расулуллоҳ соллаллоҳу алайҳи васаллам унга ва Фотима розияллоҳу анҳога: «Тўшагингизга ётганингизда ўттиз уч марта такбир айтасиз, ўттиз уч марта тасбеҳ айтасиз ва ўттиз уч марта ҳамд айтасиз», – дедилар».\nБошқа ривоятда: «Тасбеҳ ўттиз тўртта», (дейилган).\nЯна бошқа бир ривоятда: «Такбир ўттиз тўртта», (дейилган)» (Муттафақун алайҳ).\nБаданнинг қувватли бўлишида ва инсон саломатлигининг муҳофазасида бу зикрнинг жуда катта фойдаси бордир.\nЙигирма саккизинчи одоб – ётишда «оятул курсий»ни ўқиш.\nУйқуга ётишдан олдин «оятул курсий»ни ўқиш ҳам суннат амаллардандир. Бу ҳақда «Саҳиҳул Бухорий»да қуйидаги узун ҳадис ривоят қилинган:\nАбу Ҳурайра розияллоҳу анҳудан ривоят қилинади: «Расулуллоҳ соллаллоҳу алайҳи васаллам мени Рамазон закотини қўриқлашга вакил қилдилар. Биров келиб, егуликдан ҳовучлаб ола бошлади. Мен уни тутиб олдим-да, «Аллоҳга қасамки, сени албатта Расулуллоҳ соллаллоҳу алайҳи васалламга олиб чиқаман», дедим. У: «Мен ҳожатмандман, бола-чақам бор. Қаттиқ муҳтожлигим бор», деди. Мен уни қўйиб юбордим.\nТонг отди. Набий соллаллоҳу алайҳи васаллам: «Эй Абу Ҳурайра, бу кеча асиринг нима қилди?» – дедилар.\n«Эй Аллоҳнинг Расули, қаттиқ муҳтожлиги ва бола-чақаси борлигидан шикоят қилган эди, раҳмим келиб, қўйиб юбордим», – дедим.\nУ зот: «Билиб қўй, у сени алдабди. Ҳали яна келади», – дедилар.\nМен Расулуллоҳ соллаллоҳу алайҳи васалламнинг «Ҳали яна келади», деган сўзларидан унинг қайтиб келишини билиб, уни пойладим. Келиб, егуликдан ҳовучлаб ола бошлаган эди, уни тутиб олдим. «Сени албатта, Расулуллоҳ соллаллоҳу алайҳи васалламга олиб чиқаман», – дедим. У: «Мени қўйиб юбор, чунки мен муҳтожман, бола-чақам бор. Энди қайтиб келмайман», – деди. Унга раҳмим келиб, қўйиб юбордим.\nТонг отди. Набий соллаллоҳу алайҳи васаллам: «Эй Абу Ҳурайра, бу кеча асиринг нима қилди?» дедилар.\nМен: «Эй Аллоҳнинг Расули, қаттиқ муҳтожлиги ва бола-чақаси борлигидан шикоят қилган эди, раҳмим келиб, қўйиб юбордим», дедим.\nУ зот: «Билиб қўй, у сени алдабди. Ҳали яна келади», дедилар.\nУни учинчи марта пойладим. Келиб, егуликдан ҳовучлвб ола бошлаган эди, уни тутиб олдим. «Сени албатта Расулуллоҳ соллаллоҳу алайҳи васалламга олиб чиқаман. Бу охиргиси. Сен қайтиб келмайман деб, учинчи марта қайтиб келяпсан», – дедим.\nУ: «Мени қўйиб юбор. Аллоҳ сенга манфаат берадиган калималарни ўргатаман», деди.\n«Нима у?» дедим.\nУ: «Қачон тўшагингга кирсанг, Оятул Курсийни – «Аллооҳу лаа илааҳа иллаа ҳувал-Ҳайюл Қойюм»ни оятни тугагунингча ўқи. Шунда тонг оттиргунингча Аллоҳ томонидан устингда бир қўриқчи бўлади ва шайтон сенга ҳаргиз яқинлаша олмайди», – деди. Уни қўйиб юбордим.\nТонг отди. Расулуллоҳ соллаллоҳу алайҳи васаллам менга: «Бу кеча асиринг нима қилди?» дедилар.\nМен: «Эй Аллоҳнинг Расули, Аллоҳ менга манфаат берадиган калималарни ўргатишини айтган эди, қўйиб юбордим», дедим.\nУ зот: «Улар нима экан?» дедилар.\n«У менга: «Қачон тўшагингга кирсанг, Оятул‑Курсийни – «Аллоҳу лаа илааҳа илла ҳувал-Ҳайюл-Қойюм»ни бошидан бошлаб, тугатгунингча ўқи», деди ва менга: «Тонг оттиргунингча Аллоҳ томонидан устингда бир қўриқчи бўлади ва шайтон сенга яқинлаша олмайди», деб айтди», дедим. – Улар (саҳобалар) яхшиликка энг ўч кишилар эди. – Шунда Набий соллаллоҳу алайҳи васаллам: «Билиб қўй, ўзи ғирт ёлғончи бўлса ҳам, сенга рост айтибди. Уч кечадан бери ким билан гаплашаётганингни биласанми, эй Абу Ҳурайра?» дедилар.\nУ зот: «У шайтон эди», дедилар».\nЙигирма тўққизинчи одоб – ётишда Бақара сурасининг охирги икки оятини ўқиш.\nҲар бир суранинг ўзига хос фазилатлари бордир. Жумладан, Бақара сурасининг охирги икки оятига хос фазилатлар ҳадиси шарифда баён қилинган. Уйқуга ётишдан олдин мазкур оятларни ўқиб ётган кишини Аллоҳ таоло тунда шайтон васвасасидан ва турли хил ёмонликлардан асрайди.\nАбу Масъуд Бадрий розияллоҳу анҳудан ривоят қилинади: «Набий соллаллоҳу алайҳи васаллам: «Ким кечаси Бақара сурасининг охиридан икки оят ўқиса, иккаласи унга кифоя қилади», – дедилар» (Муттафақун алайҳ).\nЎттизинчи одоб – ётишда Кафирун сурасини ўқиш.\nПайғамбаримиз соллаллоҳу алайҳи васаллам уйқуга ётаётган вақтларида Кафирун сурасини ўқиганлар ва бошқаларни ҳам шунга тарғиб қилганлар.\nФарва ибн Навфал розияллоҳу анҳудан ривоят қилинади: «У Набий соллаллоҳу алайҳи васалламнинг олдиларига келиб: «Эй Аллоҳнинг Расули, менга тўшагимга ётганимда айтадиган нарсани ўргатинг», – деди. У зот: «Сен «Қул йаа айюҳал каафируун»ни ўқи, зеро, у ширкдан халос бўлишдир», – дедилар» (Термизий ривоят қилган).\nЎттиз биринчи одоб – кун давомида қилган хатолари учун истиғфор айтиш.\nИнсон тирик экан, инсонлиги, заифлиги сабабли билиб-билмай катта-кичик гуноҳларга қўл уриб қўйиши мумкин. Лекин Аллоҳ таоло унга бу хатоларни тузатиб, гуноҳлардан фориғ бўлиш йўлини кўрсатиб, тавба эшигини очиб қўйган. Ҳар куни кечқурун кун бўйи қилган ишларимизни мулоҳаза қилиб кўрадиган бўлсак, қанчадан-қанча хатоларга йўл қўйганимизга амин бўламиз. Ҳар бир инсон уйқуга ётишдан олдин истиғфор айтишни ўзига одат қилиб олиши лозим. Истиғфор айтиш билан киши суннатга амал қилган ҳисобланади. Истиғфор айтар экан, у кундузи билиб-билмай қилган гуноҳлари учун тавба қилган бўлади. Бу истиғфори сабабли Аллоҳ таоло хоҳласа банданинг гуноҳини мағфират қилади. Истиғфор инсон айтадиган ва қиладиган ишларнинг энг манфаатлиларидан саналади. Гуноҳлар мағфират қилинишидан ташқари, истиғфор айтишнинг яна бир қанча фойдалари бор.\nИбн Аббос розияллоҳу анҳумодан ривоят қилинади: «Расулуллоҳ соллаллоҳу алайҳи васаллам: «Ким истиғфорни лозим тутса, Аллоҳ унга ҳар бир торликдан чиқиш йўлини ва ҳар бир қайғудан енгилликни бериб қўяди ва ўзи ўйламаган жойдан уни ризқлантириб қўяди», – дедилар» (Абу Довуд ривоят қилган).\nЎттиз иккинчи одоб – уйқудан олдин охирги айтиладиган дуо.\nКиши уйқуга ётиш пайтида ушбу дуони айтиб ётишни одат қилиши лозим. Зеро, бу Пайғамбаримиз алайҳиссаломнинг кўрсатмаларидир.\nБаро ибн Озиб розияллоҳу анҳумодан ривоят қилинади: «Расулуллоҳ соллаллоҳу алайҳи васаллам: «Ётиш жойингга келсанг, намоз учун бўлган таҳоратингни қил, сўнгра ўнг томонинг билан ётиб: «Аллооҳумма асламту нафсий илайка ва важжаҳту важҳий илайка ва фаввазту амрий илайка ва алжаъту зоҳрий илайка роғбатан ва роҳбатан илайка лаа малжаъа ва лаа манжаа минка иллаа ааманту бикитаабикаллазий анзалта ва бинабиййикаллазий арсалта фин митта митта алаал фитроти важъалҳунна аахиру маа тақуул», – деб айт. Агар ўлсанг, соф табиат билан ўласан. Уларни айтадиган нарсангнинг охири қилгин», – дедилар» (Муттафақун алайҳ).\nДуонинг маъноси: «Аллоҳим! Нафсимни Сенга таслим қилдим ва юзимни Сенга бурдим. Ишимни Сенга топширдим. Сенга рағбат қилган ва Сендан қўрққан ҳолимда орқамни Ўзингга тирадим. Сендан бошқа нажот ва паноҳ берувчи йўқ. Нозил қилган Китобингга ва юборган Пайғамбарингга иймон келтирдим».\nЎттиз учинчи одоб – тушида бирор нарсани кўрса.\nТушга тегишли маълумотлар «Тушга оид одоблар» бобида батафсил келтирилган. Улар билан боғлиқ масалаларни ана шу бобдан ўрганишингиз мумкин.\nЎттиз тўртинчи одоб – кечаси уйғониб кетса ёки чўчиб уйғонса, Аллоҳни зикр қилиш.\n1. Кечаси уйғонган киши айтадиган махсус зикр ва дуолар бор бўлиб, уларни айтган кишининг гуноҳлари тўкилиб, дуолари ижобат бўлади.\nУбода ибн Сомит розияллоҳу анҳудан ривоят қилинади: «Набий соллаллоҳу алайҳи васаллам: «Ким кечаси уйғониб, «Ла илаҳа иллаллоҳу ваҳдаҳу ла шарийка лаҳу, лаҳул мулку ва лаҳул ҳамду, ва ҳува ала кулли шайъин қодийр. Алҳамду лиллааҳи ва субҳаналлооҳи ва лаа илааҳа иллаллооҳу валлооҳу акбар ва лаа ҳавла ва лаа қуввата иллаа биллааҳи», деса, сўнгра «Аллооҳуммағфирлий» (Эй Аллоҳ! Мени мағфират қилгин), деса ёки дуо қилса, унга ижобат қилинади. Агар таҳорат қилса ва намоз ўқиса, намози қабул қилинади», – дедилар» (Бухорий ривоят қилган).\nДуонинг маъноси: «Ёлғиз Аллоҳдан бошқа илоҳ йўқ, Унинг шериги йўқ, мулк ва ҳамд ҳам Унинг учундир ва У ҳар бир нарсага қодирдир. Ҳамд Аллоҳ учундир, Аллоҳга тасбеҳ айтаман, Аллоҳдан бошқа илоҳ йўқ ва Аллоҳ улуғдир, куч ва қувват ҳам фақат Аллоҳдандир».\n2. Оиша розияллоҳу анҳодан ривоят қилинади: «Расулуллоҳ соллаллоҳу алайҳи васаллам кечаси уйғонсалар, «Лаа илааҳа иллаа анта, субҳаанака, Аллооҳумма астағфирука ли занбий ва асъалука роҳматака, Аллооҳумма зидний илман ва лаа тузиғ қолбий баъда из ҳадайтаний ва ҳаб лий мин ладунка роҳматан, иннака антал ваҳҳааб», дер эдилар» (Абу Довуд ривоят қилган).\nДуонинг маъноси: «Сендан бошқа илоҳ йўқ, Сенга тасбеҳ айтаман, Аллоҳим! Сендан гуноҳим учун мағфират сўрайман ва раҳматингни сўрайман, Аллоҳим! Илмимни зиёда қилгин, мени ҳидоят қилганингдан сўнг қалбимни (ҳақдан бошқа томонга) буриб қўймагин, менга Ўзинг томонингдан бўлган раҳматни бергин, албатта Сен барча нарсани берувчи Зотсан».\n3. Робийъа ибн Каъб Асламий розияллоҳу анҳудан ривоят қилинади: «У: «Мен (баъзан) Набий соллаллоҳу алайҳи васалламнинг ҳужрасида тунаб қолардим. У зот кечаси турсалар, узоқ вақт: «Субҳааналлооҳи Роббил ааламийн», сўнгра яна узоқ вақт: «Субҳааналлооҳи ва биҳамдиҳи», деяётганларини эшитар эдим», – деди» (Насоий ривоят қилган).\n4. Оиша розияллоҳу анҳодан ривоят қилинади: «Расулуллоҳ соллаллоҳу алайҳи васаллам кечаси тўшакларида ағдарилсалар: «Лаа илааҳа иллаллооҳул вааҳидул қоҳҳаар, Роббус самааваати вал арзи ва маа байнаҳумал азийзул ғоффаар», дер эдилар» (Насоий ривоят қилган).\nДуонинг маъноси: «Ягона, Қаҳҳор, ер ва осмонлар, уларнинг орасидаги нарсаларнинг Робби бўлган, Азиз, Ғаффор Аллоҳдан бошқа илоҳ йўқ».\n5. Оиша розияллоҳу анҳодан ривоят қилинади: «Расулуллоҳ соллаллоҳу алайҳи васаллам кечаси уйғониб қолсалар: «Лаа илааҳа иллаа анта, субҳаанакаллооҳумма инний астағфирука лизанбий ва асъалука бироҳматика, Аллооҳумма зидний илман ва лаа тузиғ қолбий баъда из ҳадайтаний ва ҳаб лий минладунка роҳматан, иннака антал ваҳҳаб», – дер эдилар» (Абу Довуд ривоят қилган).\nДуонинг маъноси: «Сендан бошқа илоҳ йўқ. Сенга ҳамду сано айтаман. Аллоҳим! Гуноҳим учун Сенга истиғфор айтаман. Сендан раҳматингни сўрайман. Илмимни зиёда қилгин. Мени ҳидоят қилганингдан кейин қалбимни буриб қўймагин (адаштириб қўймагин). Менга ҳузурингдаги раҳматни бергин. Албатта, сен Ваҳҳоб бўлган Зотсан».\n6. Амр ибн Шуъайбдан, у отасидан, у бобоси розияллоҳу анҳудан ривоят қилади: «Расулуллоҳ соллаллоҳу алайҳи васаллам: «Сизлардан бирортангиз уйқуда қўрқса, «Аъуузу бикалимаатиллаҳит тааммати мин ғозобиҳи ва иқообиҳи ва мин шарри ибаадиҳи ва мин ҳамазаатиш шайаатийнийни ва ан яҳзурууни», деб айтсин. Зеро, у унга ҳеч ҳам зарар келтира олмайди», – дедилар» (Термизий ривоят қилган).\nДуонинг маъноси: «Аллоҳнинг мукаммал калималари билан Унинг ғазабидан, азобидан ва бандаларининг ёмонликларидан, шайтонларнинг васвасасидан ва уларнинг менга келишларидан паноҳ сўрайман».\nЎттиз бешинчи одоб – кечаси уйқудан турганда мисвок ишлатиш.\nКечаси ибодат қилиш учун уйғонганда мисвок ишлатиш мустаҳаб амал саналади. Ҳар қандай одам ухлаганда оғзи ҳидланиши табиий. Мисвок ишлатганда эса оғиздаги нохуш ҳидлар йўқолади.\nОиша розияллоҳу анҳодан ривоят қилинади: «Набий соллаллоҳу алайҳи васаллам кечаси ёки кундузи ухлаб, уйғонсалар, таҳорат қилишларидан олдин мисвок ишлатар эдилар» (Аҳмад ва Абу Довуд ривоят қилишган).\nҲузайфа розияллоҳу анҳудан ривоят қилинади: «Расулуллоҳ соллаллоҳу алайҳи васаллам кечаси турсалар, тишларини мисвок билан ишқалар эдилар» (Муттафақун алайҳ).\nОғиз ҳидланиб қолишидан эҳтиёт бўлиш бошқа инсонларга азият бериб қўймаслик учундир. Табиий равишда «Тунда ибодат учун уйғонган киши ўзи ёлғиз ибодат қилади-ку. У кимга азият бериши мумкин?» деган савол туғилиши мумкин. Бу саволга жавобан ушбу ҳадисни келтиришимиз мумкин:\nЖобир ибн Абдуллоҳ Ансорий розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Сизлардан бирортангиз кечаси намоз ўқиш учун қоим бўлса, мисвок ишлатсин. Чунки бирортангиз намозда қироат қилса, фаришта оғзини унинг оғзи устига қўяди. Унинг оғзидан чиққан нарса фариштанинг оғзига киради», – дедилар» (Байҳақий ривоят қилган).\nМазкур ҳадиси шарифлардан Набий соллаллоҳу алайҳи васалламнинг оғизларини поклашга, мисвок ишлатишга қанчалик ҳарис бўлганликлари кўриниб турибди. Шунга кўра биз ҳам у зотнинг суннатларига эргашмоғимиз лозим. Зеро, бу амалларнинг ортида инсон учун кўп яхшиликлар бордир.\nЎттиз олтинчи одоб – меъёрдан ортиқ ухламаслик.\nҲар бир ишда ўртача бўлиш лозим. Жумладан, уйқу борасида ҳам меъёрни сақлаган яхши. Чунки инсон ўзига етарли миқдордан камроқ ухласа, соғлиғига зарар етиши мумкин. Ёки меъёрдан ортиқ ухласа, инсонда дангасалик, тафаккурнинг ўтмаслашиши каби иллатлар пайдо бўлади. Демак, меъёрида бўлган уйқугина инсон учун неъмат ва роҳат бўлади. Қуръони Каримда уйқунинг роҳат экани шундай баён қилинади:\n«Уйқуларингизни (бадан ва асабларингиз учун) ором қилдик» (Набаъ сураси, 9-оят).\nҲақиқатан ҳам, уйқу роҳат бўлиб, инсон уйқу сабабли ўзидаги жисмоний ва руҳий чарчоқни қондиради. Шунинг учун ҳар бир шахс уйқунинг меъёрини билиши лозим. Ислом барча соҳаларда ўртача бўлишга, меъёрдан ошмасликка тарғиб қилади. Шундай экан, уйқу неъматидан ҳам меъёрида фойдаланиб, уни ўзимиз учун роҳат, ибодатимиз учун қувват манбаига айлантирайлик. Агар меъёрдан адашсак, у бизга роҳат эмас, зарар келтириши мумкин.\n17:32 / 01.06.2020 791\n21:00 / 13.03.2020 2845\n15:46 / 17.03.2020 1089\n21:00 / 21.03.2020 1073